“21 milyon sərmayə yatırmışıq, keyfiyyətsiz Çin mallarını 25-30% yerli mallar ilə əvəz etmişik” | marja.az\n“21 milyon sərmayə yatırmışıq, keyfiyyətsiz Çin mallarını 25-30% yerli mallar ilə əvəz etmişik”\n““Unimetal” və “Prometal” şirkətlərimiz investisiya təşviqi mexanizmlərindən istifadə edərək son 3 ildə ölkə iqtisadiyyatına 21 milyon manat investisiya yatırıb”.\n“Marja”nın məlumatına görə, bunu “Unimetal” MMC-nin direktoru Rüfət Əzizov “Vergi islahatları: birlikdə kölgədən işıqlığa doğru” mövzusunda konfransdakı çıxışı zamanı bildirib.\nMetal email şirkətinin rəhbəri bildirib ki, ölkə iqtisadiyyatındakı şəffaflaşma investisiyaların artmasına təkan verir:\n“İlk olaraq şirkətlərin xərcləri, maliyyə hesabatları rəsmiləşir. Bu da şirkətlərin banklardan ucuz və asan kredit cəlb etmələrinə imkan yaradır və investisiyaları artırır.\nİqtisadiyyat Nazirliyinin verdiyi İnvestisiya təşviqi sənədinin üstünlükləri də investisiyaları artırır. İnvestisiya təşviqi sənədini almış hüquqi şəxslərin idxal etdikləri texnikalar, texnoloji avadanlıqlar və qurğular idxalı gömrük rüsumundan tam azaddır. Həmçinin investisiya təşviqi sənədini almış hüquqi şəxsin əldə etdiyi mənfəətin 50 faizi vergidən azaddır. “Unimetal” və “Prometal” şirkətlərimiz təşviq sənədlərindən istifadə edərək son 3 ildə ölkəyə 21 milyon manat investisiya yatırmışdır”.\nRüfət Əzizov qeyd edib ki, qeyri-leqal bizneslərin rəsmiləşməsi də sərmayə yatırmağı təşviq edir:\n“Qeyri-leqal bizneslər qanunsuz elektrik enerjisindən, digər resurslardan, hətta uşaq əməyindən istifadənin, vergidən yayınmanın mənbəyidir. Qeyri-reqal bizneslərin rəsmiləşməsi biz yerli istehsalçıları sevindirir və iqtisadiyyata daha çox sərmayə yatırmağa təşviq edir”.\nRüfət Əzizov gömrük sistemində də ciddi islahatlar aparıldığını, proseslərin şəffaflaşdığını qeyd edib: "Sistem o qədər avtomatlaşıb ki, artıq şirkətimizin öz gömrük işçilərinin olmasına ehtiyacı yoxdur. Ofisdən onlayn bəyannamə yazırıq, mallar buraxılışa verilir, heç gömrüyə getmirik".\n“Unimetal” şirkətinin direktoru bildirib ki, sahibkarların aparılan islahatların sürətinə çata bilməmək çətinlikləri mövcuddur:\n“Keçid dövrünü yaşayırıq. Dövlətin, Vergilər Nazirliyinin islahat sürətinə, sahibkarların sürəti yetişmir. Sahibkarların yeni qaydalara uyğunlaşması üçün vaxt tələb olunur. Bununda obyektiv səbəbləri var, çünki sahibkarlar təkcə Vergilər Nazirliyi və Gömrük Komitəsi ilə təmasda deyil, müxtəlif tərəflər var, onların da transformasiya etməsi lazımdır. Hesab edirəm ki, bu keçid dövründə sahibkarlara müəyyən güzəştlər edilməlidir, dostcasına yanaşılmalıdır, gələcək planlar üzrə tələblər qoyulmalıdır”.\nİş adamı müəyyən şirkətlərdə əmlak və avadanlıqların tam qeydiyyatda olmaması probleminə də diqqəti çəkib: “Əmalk balansda olmadığından sahibkar onu amortizasiyaya daxil edə bilmir, mənfəəti çoxalır və ödədiyi vergisi artır. Digər tərəfdən sahibkar həmin avadanlıqları banklardan kredit cəlbi zamanı girov kimi istifadə edə bilmir və kreditlərə çıxışı azalır”.\nRüfət Əzizov bildirib ki, Çindən gələn keyfiyyətsiz mallar yerli istehsalçılar üçün müəyyən problemlər yaradır, bu səbəbdən ölkədə standardların tətbiqinə çox ciddi baxılmalıdır: “Biz çox ciddi investisiyalar edirik və bu investisiyaları edərkən bazarda uzunmüddətli qalmağı düşünürük. Bazarda qalmaq üçün də yüksək keyfiyyət olmalıdır. Lakin nə yerli, nə də beynəlxalq standartlara uyğun olmayan, xüsusilə Çindən gələn mallar yerli istehsalçılar üçün müəyyən problemlər yaradır. “Unimetal” və “Prometal” şirkətlərinin 4 metal emalı müəssisəsi var. Onlar arasında ən innovativi ölkədə ilk polimer örtüklü metal istehsalı zavodudur ki, 1,5 fəaliyyəti dövründə Çindən gələn keyfiyyətsiz malı təqribən 25-30%-ni yerli keyfiyyətli mallar ilə əvəz etmişdir”.


Yanan “Ağ çiçəyim”in sahibinə dəyər zərər – Obyekt sığortalanmayıb | AARinfo.az\nİyul 8, 2019 - AARinfo.TV, GÜNÜN XƏBƏRLƏRİ, Hadisə\nBu gün Nizami rayonunda yerləşən “Ağ çiçəyim” gül mağzasında baş verən yanğında sahibkara dəyən ziyan müəyyənləşib.\n“Qafqazinfo”nun verdiyi xəbərə görə, yanğın dam örtüyündə elektrik xəttindən başlayıb. Nəticədə örtüyün 70 kvadrat metr ərazisi yanıb. Yanğından sonra aparılan ilkin araşdırma zamanı müəyyən edilib ki, 50-60 min manatlıq gül və toxumlar, kimyəvi maddələr məhv olub.\nDaşınmaz əmlaka dəyən ziyan birlikdə ümumi zərər təxminən 80 min manatdır. Lakin sahibkarlar gülləri də, obyekti də sığrotalatdırmayıb.


Haqqımızda - VB Consulting LLC\nBizim şirkətimiz sahibkarlıq subyektlərinə yüksək səviyyəli xidmətlər göstərərək onların uğur qazanmağında pay sahibi olmaq məqsədilə yaradılmışdır.\nŞirkətimiz həmişə öz müştərilərini onların biznes fəaliyyətində ehtiyac duyduğu mühasibat, audit, qiymətləndirmə sahəsindəki xidmətlərlə və qiymətli məsləhətlərlə təmin etməyə hazırdır. Belə ki, peşəkar kadrlardan təşkil edilən heyətimiz uzunmüddətli uğurlu biznes üçün gərəkli olan bu cür kompleks xidmət həllərini və ideyaları inkişaf etdirir.\nBiz öz müştərilərimizə çox önəm verir və onlarla sahibkar kimi davranırıq, məhz buna görə də onlar bizim xidmətlərin daha da hərtərəfli və geniş olmağının tərəfdarıdırlar.\nŞirkətimiz müştərilərlə uzunmüddətli əlaqələr yaratmaq üçün onlara yaxşı dəyərləri və öhdəlikləri aşılamaqla, onları bu sahədə ən yaxşı xidmətlərlə təmin edir. Biz bunu yaxşı treninq keçmiş heyət, mükəmməl xidmətlər və müştərilərin bizimlə istənilən vaxt əlaqə saxlamalarını təmin etməklə əldə edə bilirik.\nBiz sizinlə əməkdaşlıq əsnasında iş təcrübəmizi paylaşmağa hər zaman hazırıq.\nMüştərilərin biznesinin böyüklüyündən asılı olmayaraq biz fəaliyyətimizin nəticəsinin ən yüksək səviyyədə olmasının gərəkliyini dərk edirik. Onu da vurğulamağa ehtiyac qalmır ki, bizim bunu etmək üçün hər bir imkanımız var.\nBizim komandanın bir yerdə qərar verməsi işin məhsuldarlığının və keyfiyyətinin artmasına və bununla da müştərilərin öz vəsaitlərinə külli miqdarda qənaət etməsinə səbəb olur.\nBiz zamanı doğru dəyərləndirir, müştəriyə doğru zamanda doğru tərzdə yanaşırıq.\nBiz hadisə və proseslərə elmi və real nöqteyi-nəzərdən yanaşırıq.\nBiz inkişaf edən uğurlu şirkət sahibiyik və bütün müştərilərimizə zəmanət veririk.\nBiz yalnız ən keyfiyyətli xidmətləri göstəririk, əgər siz hər hansı bir problemlə qarşılaşsanız bizim dəstəyimizə arxalana bilərsiniz, sizin hər zaman suallarınızı cavablandırmağa hazırıq.


9 noyabr Azərbaycan üçün iki önəmli tarixi hadisə ilə yadda qaldı\n17:02 09-11-2021 | 134 | Siyasət\nSamir Hümbətov: "Bundan sonrakı mərhələdə Azərbaycanın güzəştə getməli olduğu məsələ yoxdur”\n“Bugün, yəni 9 noyabr Azərbaycan üçün iki önəmli tarixi hadisə ilə yadda qaldı. Birincisi, 9 noyabr ölkəmizdə bayraq günüdür. İkincisi, bir il öncə bugün II Qarabağ savaşının son günü kimi yadda qaldı. II Qarabağ savaşının bitməsindən və üçtərəfli bəyannamənin icrasından bir il keçməsinə baxmayaraq, təəssüflə qeyd etmək lazımdır ki, bəyannamənin şərtləri Ermənistan və Rusiya tərəfində icra edilmir. Məsələni bir az daha dəqiq desək, Azərbaycan tərəfi imzalanmış bəyannamənin şərtlərinə tam şəkildə əməl etsə də, müqaviləni imzalayan Ermənistan və Rusiya tərəfi müqavilənin şərtlərinin icrasını yubatmaqla məşğuldurlar. Bu zaman sual yaranı ki, Ermənistan və Rusiya bəyannamədə nəzərdə tutulmuş hansı bəndlərin icrasını ləngidirlər və niyə ləngidirlər? II Qarabağ savaşının bitməsindən bir il keçməsinə baxmayaraq, Ermənistan və Rusiya tərəfi 10 noyabr 2020-ci ildə imzaladıqları bəyannamənin 4-cü, 7-ci, 8-ci və 9-cu maddələri ya tam şəkildə, yaxud da ümumiyyətlə icra edilməyib”.\nVersus.Az xəbər verir ki, bu sözləri şərhində politoloq Samir Hümbətov deyib.\nOnun sözlərinə görə, 10 noyabr üçtərəfli bəyannamənin 4-cü bəndində qeyd edilir ki, Rusiya Federasiyasının sülhməramlı kontingenti erməni silahlı qüvvələrinin çıxarılması ilə paralel şəkildə yerləşdirilir:\n“Rusiya Federasiyasının sülhməramlı kontingentinin qalma müddəti 5 ildir və müddətin bitməsinə 6 ay qalmış hazırkı müddəanın tətbiqinə xitam verilməsi niyyəti ilə bağlı Tərəflərdən hər hansı biri çıxış etməzsə, müddət avtomatik olaraq növbəti 5 ilə uzadılır. Bu maddəyə diqqət etdikdə görmək olur ki, rus “sülhməramlıları” bölgəyə yerləşdirilsə də, erməni terrorçu dəstələri bölgədən çıxarılmayıb, əksinə onları həmin bölgələrdə özləri üçün dayaq postları qurmasına şərait yaradılıb. Yəni, bu maddənin icrası tam şəkildə həyata keçrilməyib. Bu bəyannamənin 7-ci maddəsində isə qeyd edilir ki, daxili məcburi köçkünlər və qaçqınlar Dağlıq Qarabağın ərazisinə və ətraf rayonlara BMT-nin Qaçqınlar üzrə Ali Komissarlığının Ofisinin nəzarəti altında geri qayıdır. Bu maddə isə tamamilə icar edilməyib. Yəni rus “sülhməramlıları”nın müvəqqəti nəzarət etdiyi Xankəndi şəhərində erməni əsilli Azərbaycan vətəndaşların yaşamalarına baxmayaraq oradan qovulmuş azərbaycanlıların geri qaytarılması məsələsi hələki gündəmdə görünmür”.\nSiyasi analitik bildirib ki, 10 noyabr bəyannaməsinin 8-ci bəndində isə qeyd edilir ki, hərbi əsirlər, girovlar və digər saxlanılan şəxslərin, habelə cəsədlərin mübadiləsi həyata keçirilir:\n“Burada diqqəti çəkən ən önəmli məsələlərdən biri də odur ki, həmin maddədə qəti şəkildə qeyd edilməyib ki, I yaxud II Qarabağ savaşı dövründə. Bu da ö deməkdir ki, I Qarabağ savaşı dövründən Ermənistanın əlində 4 minə qədər azərbaycanlı hərbi və mülki əsir qalıb. Onların taleyi ilə bağlı da hansısa məlumat verilməli, sağ qalanlar geri qaytarılmalı, kütləvi şəkildə öldürülənlərin isə basdırıldığı yerlər göstərilməlidir. 10 noyabr bəyannaməsinin 9-cu bəndində isə qeyd edilir ki, bölgədəki bütün iqtisadi və nəqliyyat əlaqələri bərpa edilir. Ermənistan Respublikası vətəndaşların, nəqliyyat vasitələrinin və yüklərin hər iki istiqamətdə maneəsiz hərəkətinin təşkili məqsədilə Azərbaycan Respublikasının qərb rayonları və Naxçıvan Muxtar Respublikası arasında nəqliyyat əlaqəsinin təhlükəsizliyinə zəmanət verir. Nəqliyyat əlaqəsi üzrə nəzarəti Rusiyanın Federal Təhlükəsizlik Xidmətinin sərhəd xidmətinin orqanları həyata keçirir. Tərəflərin razılığı əsasında Naxçıvan Muxtar Respublikası ilə Azərbaycanın qərb rayonlarını birləşdirən yeni nəqliyyat kommunikasiyalarının inşası təmin ediləcək. Bu bəyanatdan qısa müddət sonra isə 11 yanvar 2021-ci ildə Rusiya Federasiyasının paytaxtı Moskva şəhərində Azərbaycan prezidenti cənab İlham Əliyev, Rusiya prezidenti Vladimir Putin, Ermənistan baş naziri Nikol Paşinyan arasında 4 maddədən ibarət yeni bir sənəd imzalandı.\nHəmin sənəddə əsas qeyd edilən məsələ 10 noyabr 2020-ci ildə imzalanmış üçtərəfli bəyannamənin 9-cu maddəsini nəzərdə tuturdu. Göründüyü kimi 10 naoyabr bəyannaməsinin bəzi bəndləri icra edilməyib. Hətta müəyyən mənada demək olar ki, bu bəndlərin icrasını qəsdən yubadırlar. Bu bu yubanmaya səbəb nə ola bilər?\nBurada Rusiyanın öz, Ermənistanın isə öz maraqları var və çalışırlar ki, yaranmış vəziyyətdən istifadə edərək öz maraqlarını təmin etsinlər”.\nRusiyanın burada marağı nədir?\nSamir Hümbətov qeyd edib ki, Rusiya 10 noyabr üçtərəfli bəyannaməyə əsasən bölgəyə gətirdiyi “sülhməramlıları”na mandat ala bilmir:\n“Onun əsas məqsədi budur. Digər tərəfdən isə Türkiyənin bölgədə varlığını qəbul edə bilmir. Ona görə də mümkün qədər çalışır ki, Türkiyəni bölgədə sıxışdırsın. Təbii ki, bu qeyd edilən məsələlərin həlli olduqca vacibdir. Bunun üçün Rusiyanın sıxışdırılması önəmli məsələdir. Vladimir Putinin Valday klubunda da çıxışı zamanı Ermənistan-Azərbaycan sərhəddi ilə bağlı məsələyə toxunması və “kompromis” ifadəsini işlətməsi də məhz bu fikirlərimizi təsdiq etmiş olur. Son günlər isə Rusiya KİV-də yaxın günlərdə üçtərəfli görüşün baş tutması ilə bağlı fikirlərin səsləndirilməsi, daha sonra Rusiya prezidentinin mətbuat xidmətinin rəhbəri Dimitri Peskov tərəfində görüşün keçrilməsi ilə bağlı fikirlərin səsləndirilməsi, Rusiya XİN başçısı Sergey Lavrovun Azərbaycan XİN başçısı cənab Ceyhun Bayramova zəng etməsi və s. məsələlər onu göstərir ki, Rusiya öz xarici siyasət maraqlarını təmin etmək üçün hər cür “canfəşanlığı” edir. Hesab edirəm ki, bundan sonrakı mərhələdə Azərbaycanın güzəştə getməli olduğu məsələ yoxdur”.


'Google'un gecəyə damğasını vuran mükəmməl cihazları (VİDEO) | Technote.az\n'Google'un gecəyə damğasını vuran mükəmməl cihazları (VİDEO)\nBiiraz öncə “Google” tərəfindən keçirilmiş tədbir çərçivəsində Pixel və Pixel XL modellərinin ikinci nəsli təqdim olundu.\nKeçən ilki modellərdə olduğu kimi yeni modellərin kameraları da DxOMarlc mütəxəssisləri tərəfindən yüksək qiymətləndirilərək 98 xala laiq görüldülər. Bununla yanaşı Pixel 2 və Pixel 2 XL modelləri həmçinin yenilənmiş dizayna, proqram funksiyalarına və Android sisteminə sahibdirlər. Ən böyük marağı oyadan model məhz Pixel 2 XL-dir. Belə ki, məhz o, ən yeni sistem funksiyalarını özündə birləşdirir. Şirkət, çərçivəsiz ekran trendindən geri qala bilməzdi.\nBuna görə də Pixel XL 2, 6 inç-lik QHD OLED ekranla təchiz olunub. Smartfonun çərçivələri rekord dərəcədə nazik olmasalar da, bir qədər nazikdirlər. Bununla yanaşı smartfon ön tərəfdən səsgücləndiricilərə sahibdir. Çox güman ki, şirkət onları, 3.5 mm-lik audiogirişin əvəzinə yerləşdirib. Qeyd etmək lazımdır ki, hər iki smartfonda sözügedən ənənəvi audiogiriş özəlliyi yoxdur. Bir tərəfdən baxanda yeni smartfonların dizayn konsepsiyası dəyişilməz olaraq qaldı. Keçən ilki modellər kimi yeni modellər də metal korpusa və arxa panel tərəfdə qoruyucu şüşəyə sahibdirlər. Barmaq izi skanı isə dəyişilməz olaraq arxa paneldə yerləşib.\nLakin yeni smartfonlarda IP67 standartlı sudan qorunma özəlliyi əlavə edilib və onların hər ikisi də Always on Display funksiyasını dəstəkləyir. Texniki göstəricilərinə gəldikdə isə Pixel 2 XL, 8 nüvəli Snapdragon 835 prosessoru, 4 GB RAM, 64/1278 GB daxili yaddaş və 3520 mAh enerji tutumlu batareya ilə təchiz olunub. Adi Pixel 2 modeli isə Pixel 2 XL kimi çərçivəsiz ekrana sahib deyil. Bunun əvəzində o, 5 inç-lik Full HD ekran ilə təchiz olunub.\nTexniki göstəricilərinə görə isə Pixel 2, Pixel 2 XL ilə eynidir. Sadəcə olaraq batareya həcmləri fərqlidir. Belə ki, Pixel 2, 2700 mAh enerji tutumlu batareya ilə təchiz olunub. Hər iki smartfon, sürətli enerji yığma özəlliyini dəstəkləyir və USB Type-C girişinə sahibdir. Keçən ilki modellər həmçinin yaxşı keyfiyyətli foto və video çəkimi ilə də seçilirdilər. Yeni modellərdə nəinki ikili kamera özəlliyi yoxdur, həmdə onlar keçən ilki modellərdə olduğu kimi qaldılar. Yəni hər iki smartfon, 12 MP-lik arxa və 12 MP-lik ön kamera ilə təchiz olunub. Lakin buna baxmayaraq onların keyfiyyətlərinin yükəsəlməsi, proqram təminatı yolu ilə mümkün olub.\nBelə ki, yeni modellərdə olan kameralar, portret rejimini, üz keyfiyyətlərinin yaxşılaşdırılması funksiyasını və “Apple”da olan Live Photo özəlliyinin analoqunu dəstəkləyirlər. Bütün bunlara baxmayaraq bu seriyanın smartfonları, alıcıları əsasən Android sistemindəki özəllikləri ilə cəlb edir. Belə ki, keçən ilki versiyalarda istifadəçilər Google Photo servisində istədikləri miqdarda foto və videoları, olduqları keyfiyyətdə saxlaya bilirdilər. Bu funksiya, yeni model smartfonların istifadəçiləri üçün də aktiv olacaq. Bununla yanaşı hamımıza HTC U11-dən tanış olan Active Edge funksiyası, bu smartfonlara da əlavə olunub.\nBundan sonra istifadəçi yeni modellərin korpuslarını sıxaraq müəyyən əməliyyatları işə sala biləcəklər. Məsələn belə üsulla Google Assistant səsli köməkçisini işə salmaq olar. Bundan əlavə olaraq yeni smartfonlara həmçinin musiqinin tanınması funksiyası əlavə olunub. Təbii ki, bunun üçün Shazam kimi məşhur tətbiqdən istifadə etmək olar. Lakin tətbiqi işə salmaq vaxt itkisidir. Yeni smartfonlarda olacaq bu yeni funksiya isə sizin ətrafınızda səslənən musiqiləri daim dinləyəcək və onların adlarını ekranda əks etdirəcək. Təbii ki, funksiyanı dekativ və ya onun işini məhdudlaşdırmaq mümkündür. Ən əsası isə onu qeyd etmək lazımdır ki, hər iki smartfon, Android 8.0 Oreo əməliyyat sistemi vasitəsilə çalışacaq. Beləliklə daxili yaddaşdan asılı olaraq Pixel 2, 649$ və 749$ qiymətinə, Pixel 2 XL isə 849$ və 949$ qiymətinə satılacaq.\nYeni smartfon modellərindən başqa şirkət həmçinin Pixelbook adlı hibrid noutbook modelini də təqdim etdi. Bu, Google Assistant səsli köməkçisini dəstəkləyən ilk noutbook modelidir. Beləliklə şirkət, Chromebook seriyasından vaz keçərək tamamilə yeni seriyaya start verdi. Həmişəki kimi şirkət, əməliyyat sistemi kimi Chrome OS-dən istifadə etdi.\nCihazın performansından isə Intel mobil prosessoru cavabdehdir. Google Pixelbook, 12.3 inç-lik sensorlu Quad HD ekranla təchiz olunub. Sensorlu idarəetmədən əlavə olaraq Pixelbook həmçinin Pixelbook Pen stilusunu da dəstəkləyir. Sözügedən stilus, ekrana klikləmə gücünü təyin edir və 60 dərəcəlik əyilmə bucağını dəstəkləyir.nNoutbookun korpusu, 4 rejimdə çalışmaq üçün imkan yaradır. Pixelbook-un qalınlığı 10 mm, çəkisi isə 1 kq-dır. Texniki göstəricilərinə gəldikdə isə Pixelbook, Intel Core i5 və i7 prosessorları ilə təqdim olunur.\nBununla yanaşı o, 16 GB RAM və 128/256/512 GB SSD daxili yaddaşı ilə təchiz olunub. Noutbook-un batareyası, 10 saata kimi çalışmağa imkan verir. USB Type-C girişi vasitəsilə 15 dəqiqəlik şarj prosesi sayəsində isə Pixelbook, 2 saat şarjsız çalışa bilər. İlk dəfə olaraq şirkət, noutbooku, Assistant süni zəka servisi ilə inteqrasiya edib. Səsli köməkçi, istifadəçinin suallarına cavab verir, ekrandakı məlumatları oxuyur və şəbəkədə lazımi məlumatları tapır.\nBununla yanaşı yaxınlıqda şəbəkə olmayan zaman, Pixelbook, avtomatik olaraq Pixel smartfonu vasitəsilə internetə qoşulur. Minimal texniki göstəricilərə sahib versiya, 999$ qiymətində satışa çıxacaq. Pixelbook Pen isə komplektə daxil olamayaq və onu ayrıca 99$ qiymətinə almaq mümkün olacaq. Pixelbook, 31 Oktyabr tarixində satışa çıxacaq.\n“Google” həmçinin Pixel Buds adlı maraqlı naqilsiz qulaqlıqları da təqdim etdi. Assistant səsli köməkçisini dəstəkləyən bu qulaqlıqlardan istifadə zamanı, smartfona gəlmiş bildirişləri oxumaq üçün onu, cibdən çıxartmağa ehtiyac qalmayacaq. Qulaqlıqlar hər bir musiqi janrına uyğunlaşır və buna görə də musiqi tamamilə aydın şəkildə eşidilir.\nSözügedən qulaqlıqların daha bir maraqlı özəlliyi isə tərcüməçi funksiyasına sahib olmasıdır. Belə ki, bu qulaqlıqlar, istifadəçiyə yad olan dildə söylənmiş sözləri və ya cümlələri, real zaman ərzində tərcümə edir (40 dil dəstəklənməsi). Pixel Buds qulaqlıqları, Noyabr ayında 159$ qiymətinə satışa çıxacaq.\nGOOGLE PIXEL 2 HAQQINDA MƏLUMATLAR\nGOOGLE PIXEL 2-NİN TEXNİKİ GÖSTƏRİCİLƏRİ\nGOOGLE PIXEL 2-NİN QİYMƏTİ\nGOOGLE PIXEL 2 XL HAQQIND


Tərtərin Borsunlu kəndinə aparan bərbad yollar: ŞİKAYƏT – Aydınlıq.Az\nBorsunlu kəndi Tərtər rayonunun erməni silahlı birləşmələri ilə təmas xəttində yerləşir.\nBu ucqar kənd yaşayış üçün zəruri infrastruktur – işıq, qaz, su və rabitə sistemi ilə tam təchiz olunsa da yolları bərbad haldadır.\nXüsusən də kəndi magistral yolla birləşdirən Sarov-Borsunlu yolu tamailə sıradan çıxıb. Üstəlik, bu yolun üzərində əlavə olaraq Sarov, Bildirçinli, Rəcəbbəyli, Rəcəbli və Kovdadıq kəndləri də yerləşir. Bu kəndlərdə yaşayan sakinlərin demək olar ki, bir problemi var – bu da Yolsuzluqdur…\nSarov-Borsunlu yolu cəmi 9 kilometr uzunluqdadır. Sonuncu dəfə keçən əsrin 80-ci illərinin ortalarında təmir olunub. O vaxtdan bəri sıx şəkildə istifadə olunan yol demək olar ki, yararsız hala düşüb. Yolda elə çalalar əmələ gəlib ki, oranı ancaq tırtıllı texnika ilə keçmək mümkündür.\nKənd sakinləri AzNews.az-a bildirdi ki, problemlə bağlı dəfələrlə həm yazılı, həm də onlayn surətdə aidiyyati qürumlara müraciət ediblər. Lakin heç bir müsbət cavab almayıblar. Sadəcə olaraq, Nəqliyyat, Rabitə və Yüksək Texnologiyalar Nazirliyi və Tərtər rayon İcra Hakimiyyəti standart cavab verməklə öz işlərini bitmiş hesab ediblər. İşə birbaşa cavabdeh olan Avtomobil Yolları Dövlət Agentliyindən (AAYDA) isə müraciətlərə heç bir reaksiya olmayıb.\nMəsələ ilə bağlı Azərbaycan Avtomobil Yolları Dövlət Agentliyinin mətbuat xidmətinin rəhbəri Anar Nəcəfli ilə əlaqə saxladıq. O bildirdi ki, agentliyə müxtəlif yerlərdən xeyli sayda məktub və şikayət daxil olur. Bu o demək deyil ki, gələn məktublarda qaldırılan şikayətlər dərhal həllini tapmalıdır:\n“Ümumiyyətlə, hər hansı bir bölgədə yol tikintisi ilə bağlı işlər görülməlidirsə, o əvvəlcədən hazırlanmış tədbirlər planına daxil edilir. Builki tədbirlər planında Tərtər rayonunun Borsunlu kəndi ilə bağlı məsələ yoxdur. Bu kəndlə yanaşı, bu gün kifayət qədər kəndlərimiz var ki, yolları bərbad haldadır. Bu yolların hamısının birdən-birə yenidən qurulması qeyri-mümkündür, həm fiziki, həm də maddi cəhətdən. Sakinlər görürlər ki, qonşu kəndlərdə yollar yenidən qurulub, başlayırlar şikayət etməyə. Düşünürlər ki, şikayət əsasında problem tezliklə həll olunacaq. Dediyim kimi, öncədən 1-2 illik plan hazırlanır və onun əsasında yerlərdə işlər həyata keçirilir”.\nA.Nəcəfli vurğuladı ki, Borsunlu kəndinin yollarının bərpası 2020-ci ildən o tərəfə keçməyəcək:\n“İnsanları da başa düşürük, rahat yolla gedib-gəlmək istəyirlər. Amma vətəndaşlar da başa düşməlidirlər ki, bütün yolları eyni anda bərpa etmək mümkün deyil. Bu işlər hissə-hissə həyata keçirilir, inşallah yaxın gələcəkdə o kəndləri də əhatə edəcək. Hazırda yolların yenidən qurulması istiqamətində kifayət qədər böyük əraziləri əhatə edən işlər həyata keçirilir və bu işlər davam etdiriləcək. Bu məsələ ilə bağlı dövlət başçısının Agentlik qarşısında konkret tövsiyə və tapşırıqları var. Həmin tapşırıqlara uyğun olaraq işlər öz axarı ilə həyata keçirilir. Əgər sözügedən ərazidə qonşu kəndlərdə yolların yenidən qurulması aparılıbsa, yəqin ki, Borsunlu kəndinin yollarının bərpası da 2020-ci ildən o tərəfə keçməz”.\nQeyd edək ki, Borsunlu kəndinə Qarabağ müharibəsi ərəfəsində çox ciddi ziyanlar dəyib. Kənd Qarabağ döyüşləri nəticəsində yeddi igid övladını şəhid verib. Kənd əhalisi bu gün də öz döyüş ruhunu saxlayır, dövlətə, dövlətçiliyimizə, onun Prezidentinə inanır və sadiqdirlər.\nKənd sakini Aslan İsmayılov bizimlə söhbətində bildirdi ki, ölkəmizdə iqtisadi-sosial yönümlü, regionlarıın iqtisadi inkişafı üçün Dövlət Proqramları və layihələr həyata keçirilir:\n“Biz bütün baş verən prosesləri diqqətlə izləyirik və bunları alqışılayırıq. Kəndimiz döyüş bölgəsində, cəbhə xəttində yerləşməsinə baxmayaraq, işıq, telefon, qaz və su təhcizatı ilə təmin olunub. Bizim yeganə problemimiz yolsuzluqdur. Nəzərinizə onu da çatdırım ki, haqqında bəhs etdiyimiz Sarov-Borsunlu yolu dünya şöhrətli oftalmoloq alim, akademik Zərifə Xanım Əliyevanın adını daşıyan bir prospektdir. Ona görə də biz sakinlər aidiyyəti qurumlardan xahiş edirik ki, kəndimizin yolları tez bir zamanda bərpa edilsin”.\nRamil Usubov Misir Mərdanovun qardaşını işdən çıxardı\nŞabran Rayon Polis Şöbəsinin rəisi Əli Mərd...\nBu gün Xocalı soyqırımından 27 il ötür. Hə...\nTAHİR İMANOVDAN QALMAQALLI SÖZLƏR: “TALIB TALELƏRİ, ÜZEYİRLƏRİ BƏYƏNƏN KVN-İ BƏYƏNƏRMİ?”


Golf maşınlar v4+2 - Tezbazar.az\nElan kodu: 569985\nMarshell "V" seriyası - qolf avtomobillərin bu seriyası, müasir tərtibatıyla ideya nailiyyətlərinin təcəssümüdür. Çinin Marshell EV Green EV Ltd şirkəti - elektrik mühərriklərinin istehsalı sahəsində qabaqcıl şirkətlərindən biridir. Həmçinin Delta-Q (Kanada) adapterləri ilə, TROJAN (ABŞ) akkumulyatorlu batareyaları və Curtis (ABŞ) kontrollerləri sayəsində avtomobillərin hərəkəti zamanı yüksək güc və maksimal idarəetməni təmin edir. Model "V4 + 2" - dörd nəfərlik qolf avtomobilləri ticarət mərkəzi və ya hava limanının terminalında istifadəsi idealdır.\nMaksimal sürəti\t18-20 km/s\nAmorti zator\thidravlik\nÖlçüləri (Uz,Eni,Hün.)\t2370*1240*1620 mm\nev alqi satqisi turlar avia biletler geyimler yeni bina evi kosmetika mehsullari kafel ustasi metbex stol stul ag magar teker sebet.az turlar.az kondisioner ustasi betta baligi betta qara ciyer donor axdaranlar daha cox 2018 samsun galaxy s6 edge qiymeti


Yuxuda xəstəxana görməyin yuxuyozması » ilk.az\nYuxuda xəstəxana görməyin yuxuyozması\nYenilənmə tarixi: 2022-05-19\nYuxuda xəstəxana görmək yoluxucu bir xəstəliyə yoluxa biləcəyinə işarədir. Böyük dəyişiklikdir. İş yeri, vəzifə dəyişikliyidir. Yuxuda xəstəxana görmək həm də fənfi əlamətdir. Yuxuda xəstəxanaya gedən şəxs şəhid olar. Bu yuxu həmçinin günahların bağışlandığına dəlildir.\n"Xəstəxana məcbur olmadıqca heç kimin getmək istəmədiyi qurumlar sırasındadır. Xəstəxana adətən xəstəlik və kədər oyadır. Bu səbəbdən bəzən xəstəxana insanların yuxusuna da girir. Yuxuda xəstəxana görmək nə deməkdir Maraqlanan bütün detallar buradadır."\nYuxuda xəstələrə verilən yeməkdən yemək sağlam adamın xəstələnəcəyinə, xəstənin isə öləcəyinə və ya tam sağalacağına dəlalət edir.\nYuxuda xəstəxananı gözəl və bəzənmiş halda görmək insanların işinin qaydasında olduğuna, xəstələri yaxşı halda görmək hər kəsin yaxşı olduğuna, xəstələri ağır halda görmək ölkənin və xalqın problem içində olduğuna işarədir.\nİbn-i Kəsirə görə; yuxuda xəstəxana görmək dünyadakı həqiqəti tərk etdiyiniz anlamı verir.\nYuxuda xəstə ziyarət etdiyini görmək ticarətlə bağlı iş üçün böyüklərdən məsləhət almaq kimi yozulur.\nYuxuda xəstəxanadan çıxdığını görmək işlərin düzələcəyinə, xəstəxanaya daxil olduğunu görmək isə əks mənaya işarədir.\nYuxuda xəstəxana otağı görmək, yuxu görənin çox çətin bir prosesdən keçəcəyinə işarədir. Bu yuxunun başqa bir tərifi demansdır. Xəyalpərəst və ya ətrafındakı başqa bir insan demans problemi ola bilər.\nYuxuda xəstəxana çağırmaq kədərli xəbər alacağınıza işarə edir. Bu yuxu adətən yaxşı yozulmur. Yuxuda xəstəxana çağırmaq həm də şəhid olmaq deməkdir.\nYuxuda xəstəxana lifti görmək, yuxu sahibinin məqsədlərinə çatmaq üçün çətin yollardan keçməli olduğuna işarə edir. Eyni zamanda bu yuxu xəyalpərəstin böyük səy göstərərək mühüm işlər görərək iş həyatında yüksələcəyinə işarə edir.\nXəstəlik ilə əlaqəli digər yuxu yozumları:\n7270 dəfə oxundu


Ayə Eloğlu…(c)Etibarlı |\nİyul 25, 2011 · müəllif Etibarli\t· (c) Etibar,Yazılar içində.\t·\nEloğlu dedilər yadıma EL jurnalı düşdü. Orda hər zaman ana səhifədə bir cümlə yazırdılar. El bir olsa dağ oynadar yerindən. El yığışanda tonlarla araq içər. Eloğlu içib qaytarmaz, Eloğlunki böyükdür, Eloğlu dözümlüdür, Eloğluna girən sənə girsə idi indi sənin yasında oturmuşduq vəs.\n…Və bu gündə Azərbaycan musiqisinin ən şərəfli səhifəsi yazılıb. Eloğlunu yazıb bizim “müğənnilər”. YAP – ın son zamanlar müğənniləşdirmə siyasətinin bir nəticəsi olmalı idi. Nəticə isə özünü çox gözlətmədi. Eloğlu bax o siyasətin nəticəsidir. Mahnının sözlərindən Hacı Şakir iyi adamı 250 metrdən vurur. Eloğluya demədikləri söz qalmayıb daha. Daha doğrusu mahnının sözlərini yazan Eloğlunun anusuna özüdə daxil olmağla Nazpəri, İlqar Muradov, Mehrim Məmmədova, Elnur Məmmədov, Səidə Sultanova, Aygün Hümbətova, Kərim Hümbətov, Xuraman Hüseynova -nı salıb ancaq çıxartmayıb. Zaur Raskolnikovun sözü olmasın bunların hamısını toplu halda ölkədən rədd eləmək lazımdır Eloğlu ilə birlikdə.\nMahnının sözlərini bir bir müzakirə eləmək olar ancaq həvəs yoxdur. Bir ikisini edib çəkilirəm qırağa. Klaviaturama heyifdir.\n1- Yaradan onu seçdi cümləsinə dindarlar durub bir etiraz edərlər yəqin ki…İnanıram ki, edərlər. Onlar axı haqq ədalət axtarışındadırlar. Eləməsələr getsinlər yandırsınlar müqəddəs kitablarını Eloğlunun bir kitabına sitayiş eləsinlər. Yaradan onu seçibsə deməli Peyğəmbərdir…\n2- Hər elə, hər obaya gərəkdir belə bala deməklə isə Eloğlunu balaca bir zad edib vurublar divara. Söz tapmaq olmureeee heç 🙂\n3- Millətin alqış səsisən, gələcəyə ümidisən, şəxsiyyətəsən sərkərdəsən, yenilməzsən burda isə Eloğlunun saxtakar olduğunu özləri sübut ediblər. Seçkiləri saxtalaşdırsan, Mətbuatın, azad sözün səsini kəssən, toplaşma haqqını tapdalasan yenilməz olacaqsan da. Başqa nə olmalısan ki…\nYəni Eloğlu bu gün kayfda yata bilər daha gör ona kimlər girib…Ona girən başqa adama girsə ani şokla ya cırılar yada ürəyi dayanar…O isə Eloğludur. Onun qəbul eləmə gücü çoxxx böyükdür…\nSonda bir kəlimə Ayə Eloğlu dur getdə… Dur…Get!\nSizə mahnını və sözlərini təqdim edirəm. Buyurun bu şedevr ilə tanış olun.\nMehriban ölkəmin ilhamlı oğluyam\nƏn şirin nəğməmi sənin üçün yazıram.\nYaradan onu seçdi, o, özün sübut etdi.\nGənclər baxıb öyündü, ağsaqqallar sevindi.\nMilləti onu seçdi, o, öz xalqını sevdi\nSiyasətdə birinci, insan kimi sevimli\nYaşasın Heyder ata , inandi o İlhama\nHer ele, her obaya gərəkdir belə bala\nBizim bu doğma diyar, yetişdirir qəhrəman\nİlhamın arzusudur var olsun Azərbaycan\nMehriban ölkəmin ilhamlı oğlusan\nBir böyük əsərsən, ən şirin mahnısan\nSən ürəksən Eloğlu, Eloğlu\nQəhrəman Heydərin oğlusan Eloğlu…\nYaşasın Heydər ata , inandı o İlhama\nHər elə, hər obaya gərəkdir belə bala\nGözəldir bizim diyar, insanları bəxtiyar\nHəm yazaq həm oxuyaq yaşasın Azərbaycan\nSən ürəksən, mehriban bir gələcəksən, zirvələr fəth edəcəksən.\nMillətin alqış səsisən, gələcəyə ümidisən, şəxsiyyətəsən sərkərdəsən, yenilməzsən.\nBiz vətən uğrunda, torpağ uğrunda mübarizəyə birlikdə çıxacayıq. (c) Eloğlu\nEtiketlər: 2010,2011,aksiya,alternative,azadliq,Azadlıq qazeti,azerbaijan,Azerbaycan,Azərbaycan,Baki,Bəxtiyar Haciyev,blog,blogger,blogging,Cabbar,Cabbar Savalanlı,DİN,edebiyyat,El oqlu,Eloqlu,eloğlu,Etibar,Etibar Salmanlı,Etibarli,Facebook,foto,free music,genclik,God,Heydər,inqilab,korrupsiya,Life,music,musiqi,polis,qazet,revolution,siqaret,siyaset,siyasət,Tunis,umummilli,YAP,Yaptokrat,İqtisadiyyat\n← 124 saat vəya 5 gün…(c)Etibarlı\nNİDA Vətəndaş Hərəkatının Kitab Aksiyası… →\n“Ayə Eloğlu…(c)Etibarlı” üçün bir cavab\nGeri bildiriş: Ayə Eloğlu…(c)Etibarlı | Azblog.org·


Ana səhifə » Xəbər lenti\t» “Neftçi” klubu təlim-məşq toplanışına start verib\n“Neftçi” klubu təlim-məşq toplanışına start verib\nBakının “Neftçi” futbol klubu təlim-məşq toplanışına start verib.\nAZƏRTAC kluba istinadla xəbər verir ki, komandanın üzvləri yanvarın 4-də “Türk Hava Yolları Futbol Mərkəzi”ndə məşqə çıxıblar.\n“Neftçi TV” vasitəsilə canlı yayımlanan hazırlıq prosesində müxtəlif fiziki təmrinlər və toplu çalışmalar yerinə yetirilib.\nBakı təmsilçisi təlim-məşq toplanışı çərçivəsində iki yoxlama oyunu keçirəcək. Komanda yanvarın 10-da “Qəbələ”, dörd gün sonra isə “Keşlə” ilə qarşılaşacaq.\nHazırlıq prosesi yanvarın 21-dək davam edəcək.


Avropa Parlamentinin deputatları Aİ-nin məlumatların qorunması üzrə nəzarətçisi olmaq üçün # Wiewiórowski seçirlər - AB məruzəçisi: AB müxbiri\nMEPlər # Wiewiórowski'yi AB'nin məlumat qoruma nəzarətçisi olaraq seçirlər\nEU Reporter Müxbir | Noyabr 26, 2019\nWojciech Wiewiórowski (Təsvir) növbəti Avropa Məlumat Qoruma Nəzarətçisi olmaq üçün ən yaxşı seçim olaraq Vətəndaş Azadlıqları Komitəsi tərəfindən seçildi.\nAvropa Parlamenti Çərşənbə axşamı səhər gizli səsvermədə Avropa Məlumatların Mühafizəsi Nəzarətçisi (EDPS) vəzifəsinə namizədlərin seçim qaydalarını seçdi:\nPolşalı Vojciech Wiewiórowski 36 səs ilə ən yaxşı namizəd seçildi, Fransadan Yann Padova 25 səs, Macarıstandan Endre Szabo isə üç səs aldı.\nDünən Vətəndaş Azadlıqları Komitəsi, üç namizədlə viktorina etdi ictimai dinləmə vəzifəyə uyğunluğunu qiymətləndirmək. Məhkəmə və EDPS namizədlərinin Vətəndaş Azadlıqları Komitəsi tərəfindən verilən yazılı suallara cavabları haqqında daha çox məlumat mövcuddur burada.\nMəlumatların Qorunması üzrə Avropa Nəzarətçisi Avropa Parlamenti və Şuranın ortaq razılığı ilə beş il müddətinə təyin ediləcəkdir.\nVətəndaş Azadlıqları Komitəsinin sədri Vətəndaş Azadlıqları Komitəsinin səsvermənin nəticəsini Prezidentlər Konfransına (EP sədri və siyasi qrupların rəhbərləri) çatdıracaqdır. Təsdiqləndikdən sonra Parlament və Şura rəsmi olaraq yeni Avropa Məlumat Qoruma Nəzarətçisi təyin etməyə davam edəcəkdir.\nAvropa Məlumat Qoruma Nəzarətçisi haqqında əsas məlumatlar\nAvropa Məlumat Qoruma Nəzarətçisi AB-nin müstəqil məlumat qoruması orqanıdır. Aİ qurumlarının və orqanlarının məxfilik qaydalarına uyğunluğunu təmin etmək üçün fərdi məlumatların necə emal olunduğuna nəzarət edir və fərdi məlumatların emalı və əlaqəli siyasət və qanunvericiliyin bütün aspektləri barədə onlara məsləhət verir. EDPS, həmçinin məlumatların qorunmasında ardıcıllığı təmin etmək üçün AB ölkələrinin milli orqanları ilə işləyir.\nVətəndaş Azadlıqları, Ədalət və Daxili İşlər Komitəsi\nkateqoriya: Açılış səhifəsi, EU, Avropa Parlamenti\n« Plenar iclasda gəlir: # YeniKomissiya, # İqlim fövqəladə, #EUBudget\nParlament 27 Noyabrda yeni #AuropeanCommission'də səs verəcəkdir »


Türkiyə lider ölkə\nAzərbaycan Dövlət Xəbər Agentliyi,\n14 avqust 2008\nAdnan Oktar: Doğrusu, Türkiyə dünyanın ən böyük dövlətidir. Yəni şişirtmirəm, ən böyük dövlətidir. Belə olacaq, Türkiyə Türk-İslam Birliyinin- böyük Türk-İslam Birliyinin lideri olaraq Avropa Birliyinə girəcək , o zaman həm Avropanı bəsləyər, həm Avropanı gücləndirər, həm Rusiya dirçəlmiş olar, həm Ermənistan , həm İsrail rahatlayar, həm də Fələstin problemi həll olar. Yəni Türkiyə bütün dünyanı qutraracaq dövlətdir. Türkiyə dünyanın sığortası kimidir, çox həyati bir dövlətdir. Bunu 10-20 il ərzində bütün dünya görməyə başlayacaq və Türkiyə bütün dünyanı qardaş halına gətirəcək. Bu Allahın qanunudur İnşaAllah, qədəri belədir, İnşaAllah.\nÇay TV, 23 iyul 2008\nAdnan Oktar: Hər kəs səmimi şəkildə inansın, həqiqətən, Türkiyə yaxşıya doğru gedir və həqiqətən, super dövlət olacağıq.Türkiyə tarixdə olmadığı qədər böyük bir dövlət olacaqdır. Türk-İslam aləminin lideri olacaq, inşaAllah. Bu tarixi missiyanın başlanğıc mərhələlərindəyik və türk milləti bütün dünyanı, anarxiyadan, terrordan, sıxıntıdan, əzabdan, hər cür acıdan qurtaracaq bir millətdir . Həqiqətən, çox zadəgan, əfəndi, belə əziyyətlə, ağrıyla yoğrulmuş bir millətdir və dünyanı idarə etməyə, dünyaya faydalı olmağa layiq bir xarakteri vardır. Allah o vəzifəni bu millətə vermişdir, inşaAllah. Çox yaxın zamanda bunu görəcəyik, inşaAllah\nXəbər7.com, 27 yanvar 2010


Flyers - Print Peppermint\nƏsas səhifə / Flyers\nMəhsul və xidmətlərinizi izah edin və bu səmərəli və sadə marketinq aləti ilə markanızı fərqləndirin.\nSəhmlər və ölçülərin müxtəlifliyi\nÜç qat və yarım qat kimi bir çox Katlama Seçimləri\nBirbaşa poçt xidmətləri mövcuddur\nFlyer Dizayn xidmətləri mövcuddur\nMəhsulları Xüsusi Finishing, Kağız Növü, Ölçək və Şekillə süzün\nHər hansı bir Xüsusi BitirməFolqa / MetallikFoldingLaminasiyaLaylı KağızYüksələn Spot UVSpot UVAğ mürəkkəb\nİstənilən Kağız NövüEkstra QalınCilalıKraftLaylıTutqunİpək MatSoft-Touch Matteİşlənməmiş\nİstənilən ölçü və forma11 "x 17"4 "x 4"4 "x 6"5 "x 7"8.5 "x 11"8.5 "x 14"8.5 "x 5.5"\n70lb Mətn Çəki Kağızı\nDaşınmaz əmlak, Kilsələr, Restoranlar\n4 Katlama Seçimləri inc. Yarım və üçqat\n18 pt Qəhvəyi Kraft\nTəkrar / Ekoloji cəhətdən təmiz\nAğ mürəkkəb əlavə edin\nTədbir / Partiya Dəvətnamələri\nPartiya, ad günü, gecə klubları\nTez və sərfəli\nİpək Laminatlı Flyers\n18 pt İpək Laminatlı\nSeksual Hamar Mat\nDavamlı, suya davamlıdır\nSüet / Soft-touch Flyers\n20 pt Soft-Touch Laminatlı\nHamar zamşa hiss edin\nLəkə Uv Parlaq Flyers\n16 pt Matte Kart Stoku\nLəkə Parıldadıcısı 1 və ya 2 tərəfi\n4 × 4-dan 8.5 × 5.5-ə qədər\n32 pt Üçlü Qalın\nKənarda Ağ + Qara Orta\nÖrtülməmiş Parlaq Ağ\nMetall Foil Flyers\n18 pt İpək Kartı Fondu\n6 isti köpük möhürlənmiş rənglər\n4 × 6 və ya 5 × 7\nYüksək Ləkə Uv Flyers\n20 pt zamşa kartı stoku\n1 və ya 2 tərəfdə UV qaldırdı\nHansı məhsulun və ya kağızın sizin üçün uyğun olduğundan əmin deyilsiniz?\nQrafik dizayn xidmətimiz lazımdır?\nMükafat qazanan daxili qrafik dizayn komandamız fikirlərinizi və eskizlərinizi həyata keçirməyə kömək etməyə hazırdır!\nArtıq bir dizayn faylı var, amma onu hazır vəziyyətə gətirmək üçün bəzi düzəlişlər etmək lazımdır? Bununla da kömək edə bilərik.\nNiyə seçin Print Peppermint?\nDigər onlayn printerlərin sürət və ucuzluq təklif etdiyi yerlərdə keyfiyyət, yaradıcılıq və qayğı təklif edirik.\nBütün vəhşi xəyalçı fikirlərinizi idarə etmək üçün kifayət qədər böyükyük, ancaq şəxsi və əyləncəli qalmaq üçün kifayət qədər kiçikik.\nŞirkətimizi niyə sevdiyimiz barədə daha çox məlumat əldə edin!\nTam rəng, hər iki tərəf\nFlyerlərimiz tam rəngdə, hər iki tərəfə çap olunur.\nLitho keyfiyyətini ofset\nHər qarış ekranı 500 sətirdən ibarət olan hər şey ofset.\nQalın Premium Kağız\nKvadrat kartları ən yüksək keyfiyyətli kağız üzərində çap olunur.\nSuper Ekoloji dost\nQismən təkrar emal edilmiş kağıza kimyəvi tərkibsiz mürəkkəblərlə çap edirik.\nFlyers - Dizayn ilhamı\nPrint Peppermint müştərilər, geniş sahələr və fənlər içərisində daha çox ilham verən insanlar və müəssisələrdir.\nNövbəti layihəniz üçün fikir əldə etmək üçün marketinq və dizaynla bağlı məsləhətlər, dərs vəsaitləri və məqalələrə baxın.\nMənə ilham verin>\nPhotoshop hər kəs üçün deyil. Dizayn üçün çox güclü bir vasitə olmasına baxmayaraq, hər kəsin necə işlədiyini öyrənmək üçün vaxtı yoxdur. Narahat olma. Photoshop kimi daha sıx dizayn proqramlarını əvəz etmək üçün Canva kimi onlayn alətlər tapa bilərsiniz. Yeni başlayanlar və peşəkarlar bu vasitələrdən faydalana bilərlər. ... Daha çox oxu\nPartiya uçuşunu necə edə bilərəm?\nFərdi partiya flayerləri hazırlamaq istəyən hər kəs istifadə etməlidir Adobe Qığılcım. Bu, hər kəsə bir neçə dəqiqə ərzində heyrətamiz vizual məzmun yaratmağa imkan verən pulsuz onlayn və mobil qrafik dizayn proqramıdır. Çox vaxt və pula qənaət edə bilərsiniz. Daha da əhəmiyyətlisi, göndərməklə izdihamı cəlb edə bilərsiniz ... Daha çox oxu\nFlyer xüsusi bir tədbirə, məhsula, xidmətə və s. Ümumiyyətlə bunların ayaq tıxacının çox olduğu yerlərdə paylandığını görürsən. Daha geniş bir istehlakçıya çatmaq üçün sərfəli bir yol axtarırsınızsa ... Daha çox oxu\nPrinting Club Flyers və İşgüzar Flyers\nMüştərilərinizlə ünsiyyət qurmaq üçün təsirli və səmərəli bir yol axtarırsınız? Tam rəngli xüsusi flayer və broşuraları çap etmək, işinizi təşviq etmək üçün təsirli, çox yönlü, əlverişli, lakin inkişaf etmiş bir yoldur.\nMesajınızı və markanızı müştərilərin əlinə çatdırmaq çox vacib olsa da, hər çap parçasının müştərilərin əlində olmasını təmin etmək qədər vacibdir.\nTəqdimat reklamları, menyular və kataloqlar üçün kitabça çapı vasitəsilə bu xidmət saysız-hesabsız tətbiqlərə malikdir! Bir sıra qatlama dizaynları, kağız formaları, ölçüləri və çap işlərini əhatə edən fərdi xidmətlər təklif edirik. Əminik ki, keyfiyyətimiz bizi heyran edəcəkdir!\nDönüş vaxtlarımız orta hesabla 2-7 iş günü arasındadır. Ayrıca, bu sifariş edilmiş kağıza və bitirməyə əsaslanır. Tələsik təhvil verməyə hazır olan bəzi mallarımız var.\nArtıq bir dizaynınız var, ümumi bir fikiriniz var və ya haradan başlamaq lazım olduğuna dair heç bir məlumatınız yoxdur, biz sizi əhatə etdik! Mükəmməl çap məhsulunuzu əldə etmək üçün geniş çeşidli xüsusi broşura çap seçimlərindən birini seçin.\nDizaynınızı təmin edin: Artıq iş broşuralarını hazırlamısınız? Bu əladır! Sənədinizin düzgün qurulduğunu və mümkün olan ən yaxşı məhsula sahib olacağınızdan əmin olmaq üçün sənət əsərləri tövsiyələrindəki FAQ hissəmizə nəzər yetirin. Faylınızı a.PDF olaraq saxlamağınıza üstünlük veririk, lakin qeyd edilmiş şriftləri olan jpg, jpeg, tiff, tif və ya ai də işləyəcəkdir.\nBizə kömək edək: Hər bir iş unikaldır və inanırıq ki, hər broşura və kitabçaya müraciət edək. Rəqibinizin eyni tərtib etdiyini tapmaq üçün uyğun bir modeli həll etmək üçün saatlar sərf etməyə ehtiyac yoxdur.\nHər şirkət firması və broşuralar bir dəstə bir növdür. Professional qrafik dizaynerləriniz şirkətinizin ehtiyaclarını və gözləntilərini təyin edəcəkdir.


İran sərhədində bayram təlaşı [VİDEO]\nİrana getmək istəyənlər çoxaldı, bu mənzərə yarandı\nAstara gömrüyü önündə yüzlərlə adam toplaşıb. Burada ağız deyəni qulaq eşitmir. İrana getmək istəyən bu qələbəlik arasında qadınlar çoxluq təşkil edir. Azyaşlı gənclər də var. Bəzi əldən-ayaqdan düşmüş yaşlı adamlar da gözə dəyir. Adətən İrana gedənlər arasında Azərbaycanın müxtəlif bölgələrindən gələnlərə də təsadüf edilirdi. Onlar əsasən İrana müalicəyə gedən insanlardır. Bu dəfə adamlar arasında belələrinə rast gəlmədik. İrana getmək istəyənlər əsasən astaralılardır. Onlar deyir ki, İrana bayram bazarlığına gedirlər. Bayram süfrəsinə qoyulacaq nə varsa, yerli bazarda bir neçə dəfə bahadır.\nÇÖRƏYİ İRANDAN ÇIXANLAR...\nAdının çəkilməsini istəməyən bir astaralının dediyinə görə, bayram ərəfəsində yerli bazarda qiymətlər qalxır. İranda isə sabit qalır. Onun deməsinə görə, orda qiyməti sabit saxlamaqdan ötrü dövlətin satış mərkəzləri fəaliyyət göstərir. Digər tərəfdən, Azərbaycan manatına nisbətən İran realı düşüb. İrana getmək istəyən yerli sakinlər ordan müxtəlif istehlak malları gətirib burda yuxarı qiymətə satırlar. İrandan ziyad balığı da gətirən var. Çevik tərpənənlər gündə 20 manatdan 50 manatadək pul qazanırlar. Çoxları üçün bu, qazanc mənbəyi hesab olunur. İndi bayram nemətlərinə ehtiyac artıb. Buna görə də İrana gedənlərin sayı çoxalıb.\nİran gömrüyündə son bir gündə azərbaycanlılara qarşı münasibət dəyişib. Əvvəlki kimi azərbaycanlıları incitmirlər. Çoxları bunu Naxçıvanda Türkiyə, İran, Azərbaycanın xarici işlər nazirlərinin görüşü ilə izah edir.\nAstara gömrüyü önündə yüzlərlə adam toplaşıb\nKeçid məntəqəsinin önündə 100-ə yaxın mağaza var. Həmin mağazaların sahibləri İrandan gətirilən ərzaq mallarını yerli sakinlərindən alırlar. Uşaq yeməyindən tutmuş saqqıza kimi mağazalarda var. Bir mağaza sahibin dediyinə görə, buraya Azərbaycanın hər yerindən gəlirlər. Mağaza bir gündə dolur və boşalır. Satılan malların heç birinin sənədi yoxdur. Mallar İrandan gətirilərkən yoxlanmır.\nGömrüyün həyətinə keçmək üçün qapılardan biri açılır. İrana gedənlər hərəkətə gəlirlər. Qadınlarla kişilər biri birinə qarışırlar. Adamların bağırtıları ətrafa yayılır. Burada olan polislər adamları intizama dəvət etsələr də, onlara heç kim əhəmiyyət vermir. Polis deyir ki, gündə İrana 1000 nəfərdən çox yerli sakin keçir.\n«ÖZLƏRİ BU VƏZİYYƏTİ YARADIRLAR»\nAstara rayon sakini İbrahim Cəfərov deyir ki, elə hər gün belədir:\n«Həmişə belədir. Bu gün yaxşıdır. Əsas məsələ odur ki, qabaqda bir neçə barmaqlıqlar var. Özləri bu vəziyyəti yaradırlar. Həmən adamlar ki, var, onlardır. İranın gömrüyündə 4 nəfər işçi var. Hamını yola verir».\nİbrahim Cəfərov üzünü ətrafdakı adamlara tutaraq dərdlərini danışmağı məsləhət görür:\n«Nə üçün danışmırsınız? Vəzifəniz var, əlinizdən alacaqlar».\n«Bu qədər insanın İrana getməsinə səbəb nədir» sualına o, özü belə cavab verir:\nİrana gedənlər arasında qadınlar çoxdur\n«İŞ YOX, GÜC YOX, NƏ ELƏSİNLƏR?»\n«Çörək dalınca. Nəyə görə gedirlər ki? İş yox, güc yox, nə eləsinlər?».\nPolis qayda yaratmaq istəsə də, buna nail ola bilmir. Dəmir barmaqlı qapını bağlamaq məcburiyyətində qalırlar. Bir neçə gənc dama dırmaşır. Lakin hasarın o tayında onları hədələyib geri qaytarırlar.\n«İRANDAN NARKOTİK GƏTİRƏNLƏR DƏ VAR»\nAdının çəkilməsini istəməyən bir Astara ziyalısı deyir ki, İrana gedənlər arasında qadınların çox olması onu təəccübləndirmir. Onun deməsinə görə, onların içində iqtisadi vəziyyəti ağır olanlarla yanaşı, İranda bədənlərini satanlar, ordan narkotik gətirənlər də var. O, deyir ki, gömrükdə qadınları ciddi yoxlamırlar. Bu baxımdan da onların bəziləri daxili orqanlarda narkotik gətirirlər.\nİş adamı Hacı Fayıq Cəfərov deyir ki, sərhəddə bilərəkdən gərgin vəziyyət yaradırlar. Onun fikrincə, Azərbaycan gömrüyü adamları bilərəkdən gecikdirir:\n«Burdakı olan biabırçılıq dünyanın heç yerində yoxdur. Hazırda sərhəddə elə şərait yaradırlar ki, insanlığa yaraşmayan hərəkətlərə yol verilir. İnsan haqlarının pozulmasına qədər nə desən var. Ora nə üçün gedirlər? Xəzərin yanında yaşayan əhali balığa möhtacdır. Balığın bir ədədi 30-40 manatdır, İranda 1 kilosu 5 manatdır».\nİRANDA ZİYAD BALIĞI 6-7 DƏFƏ UCUZDUR...\nEl adətinə görə bayram süfrəsinə ziyad balığı qoyulmalıdır. İş adamı deyir ki, Xəzər dənizini oliqarxlar ələ keçirdiblər. Yerli balıqçılar dənizə girə bilmirlər. Yerli bazarlarda ziyad balığının 1 kiloqramı 30-35 manata qalxıb. Buna görə də yerli sakinlər ziyad balığını İrandan gətirirlər.\nİqtisadçı Vidadi Mirzəyev də İrana gedənlərin sayının artmasını rayonlarda ziyad balığının və bayram nemətlərinin bahalaşmasında görür:\n«Orda 20-30 manata bütün bazarlığı eləmək olar, bayram süfrəsini bəzəmək olar».\nAstara rayon İcra Hakimiyyətinin birinci müavini Məzahim Hüseynov isə deyir ki, bir gündə bir adam 5-6 dəfə İrana gedib-gəlir. Buna görə də Astara keçid məntəqəsində növbə yaranır.\nİran ötən il fevralın 1-dən Azərbaycanla vizanı birtərəfli qaydada ləğv edib. Vizanın ləğvindən sonra İrana gedənlərin sayı çoxalıb. Bayram vaxtları isə İrana gedənlərin sayı daha da artır. İran vətəndaşları da Azərbaycan tərəfinə tək viza ilə keçmirlər. Sərhədyanı ərazilərdə yaşayanlar sadələşdirilmiş qaydada Azərbaycana keçə bilirlər.


ÇL perspektivi: Format dəyişikliyi nə vəd edir?\n8 Dekabr 12:45\nFUTBOL xəbərləri 8 Dekabr 12:45\nAvrokuboklarda 2017/18 mövsümü Azərbaycan üçün başa çatıb. Apasport.az saytının məlumatına görə, arxada qoyduğumuz bu mövsüm tarixi uğurla yadda qalıb.\nFutbolumuz tarixində ilk dəfə qitənin ən nüfuzlu klub turniri olan Çempionlar Liqasında Azərbaycan təmsilçisi də yer alıb. “Qarabağ”ın bu tarixi nailiyyəti futbolumuzda yeni səhifədi.\nAmma klublarımızın qarşısında bu uğurun təsadüf olmadığını sübut etmək, ölkəmizi Çempionlar Liqasının əbədi sakininə çevirmək məsuliyyəti durur. Necə ki, bunu Avropa Liqasında gerçəkləşdirmişdik.\n2012/13 mövsümündə qrupa düşən ilk komandamız kimi tarixə düşən “Neftçi”nin uğuru bir illik fasilədən sonra təkrarlansa da, ikinci dərəcəli turnirdə yerimiz möhkəmlənmişdi. Ardıcıl 5 turnirdən dördündə, üç müxtəlif klubumuz ümumilikdə 6 iştiraka imza atmışdı. 3 dəfə “Qarabağ”, 2 dəfə “Qəbələ”, 1 dəfə “Neftçi”nin yer aldığı bu turnirin qrupunda Azərbaycanın təsadüfi qonaq olmadığı təsdiqlənmişdi.\nİndi eyni təsdiqi daha güclü turnirdə - Çempionlar Liqasında gerçəkləşdirmək lazımdı. Ehtiyatda 1 oyunu və 3 xallıq üstünlüyü olan “Qarabağ” və ya izləyicilərinin çempionluğu bayram etməsindən asılı olmayaraq, qitənin ən nüfuzlu turnirindəki təmsilçimizi çətin, məsuliyyətli və eyni zamanda ölkənin şərəfi qorumaq kimi sınaq gözləyir.\nPremyer Liqadakı duruma baxsaq, böyük ehtimalla “Qarabağ”ın, ya da “Qəbələ” ilə “Zirə”dən birinin bu vəzifənin öhdəsindən gəlməsinin çətin olacağı deyilir. Avrokuboklardakı format dəyişikliyindən sonra qrupun bizim üçün daha uzaq olduğu, çempionumuzun işinin ağırlaşacağı bildirilir.\nÇempionlar Liqasının 2018/19 mövsümünün formatına nəzər salıb, ehtimal olunan rəqiblərin kimliyinə baxmaqla qrup perspektivinə müəyyən mənada aydınlıq gətirmək mümkündü.\nYeni mövsüm əvvəlki qaydada 32 komandanın qrupda mübarizəsi ilə təşkil olunacaq. Bu klublar da yenə üç yolla əsas raunda çıxacaq. Amma bu yollardakı bölgü dəyişdirilib.\nQrupa birbaşa yüksələn komandaların sayı 22-dən 26-ya çatdırılıb. Bununla da təsnifatdan gələnlərin sayı 10-dan 6-ya enib.\nƏvvəl bu komandalardan 5-i Çempionlar, 5-i Qeyri çempionlar yolu ilə gəlirdi. İndi sonunculara cəmi 2, Azərbaycanın da təmsil olunduğu Çempionlar yoluna isə 4 vəsiqə veriləcək.\nBizə də məhz bu 4 vəsiqə uğrunda mübarizə maraqlıdı.\nÇempionlar Liqası tarixində ilk dəfə yarış təsnifat mərhələləri deyil, ilkin mərhələ ilə başlayacaq. Avropanın ən zəif 4 çempionatının qalibi olimpiya sistemi, kobud dildə desək, yarımfinal və final oyunları ilə təsnifat mərhələsinə yeganə vəsiqənin sahibini müəyyənləşdirəcək.\nZəiflərin ən xoşbəxti I təsnifat mərhələsindən mübarizəyə qatılacaq 33 komandaya qoşulacaq. Azərbaycan çempionu da artıq bu raundda oynamalı olacaq. Bu 33 komandadan 13-ü də artıq bəllidi. Burada Azərbaycan çempionuna başağrı ola biləcək “Astana” da, BATE də var, Danimarka, Şotlandiya, Kipr və İsrail təmsilçisi də. Lakin “Qarabağ”ın da, “Qəbələ”nin də UEFA reytinqi belə düşünməyə əsas verir ki, ilk raundda təmsilçimiz səpələnmiş olacaq və çətinliklə üzləşməyəcək.\nİlkin mərhələnin 1 qalibi\nII təsnifat mərhələsi Azərbaycan klubu üçün ilk ciddi sınaq ola bilər. Çünki əvvəlki mərhələnin 17 qalibinə, daha 3 ölkənin çempionu qoşulacaq. Bu 20 kollektiv arasında səpələnmiş olmaq ehtimalı olsa da, bunun əksi də istisna deyil. Bir sözlə, artıq II təsnifat mərhələsində güclü və ya təxminən eynisəviyyəli rəqiblə duel mümkündü.\nI təsnifat mərhələsinin 17 qalibi\nIII təsnifat mərhələsində cəmi 12 komanda oynayacaq. Əvvəlki raundun 10 xoşbəxtinə Hollandiya və Yunanıstan çempionları qoşulacaq. Təsəvvür edin ki, sonuncu iki ölkəni “Olimpiakos”, “Feyenoord”, “Ayaks” kimilər təmsil edəcək. Bu 12 klubun səbətlərə bölünməsində səpələnmək ümidləri çox aşağıdı. Təbii ki, bura qədər irəliləmək mümkün olsa.\nII təsnifat mərhələsinin 10 qalibi\nPley-off kimi tanınan təsnifatın IV mərhələsində cəmi 4 cütlük olacaq. Bura əvvəlki raundun 6 qalibi və Çexiyayla İsveçrənin çempionları qoşulacaq. “Bazel”in gücünü, çexiyalıların bizim üçün əlverişsiz rəqib olduğunu nəzərə alsaq, bu raund əvvəlkilərdən də çətin olacaq. Bu mərhələdə kifayət qədər güclülərin toplaşacağını nəzərə alsaq, səpələnmişlər səbətinə düşmək heç real görünmür. Digər səbətdə olmaq güclü rəqib vəd edir. Amma yazılan tarixi davam etdirmək, qazanılan uğurun təsadüf olmamasını isbatlamaq üçün nə “Olimpiakos”dan, nə də “Bazel”dən çəkinməməliyik. Əgər ortabab imicini saxlamaq istəyiriksə, belələri ilə döyüşməyə hazır olmaq lazımdı.\nIII təsnifat mərhələsinin 6 qalibi\nQuliyev Kamranı qorxaq adlandırdı: Onun “pult”u başqasının əlindədi


Ana səhifə / Siyasət / Qafandan Qarakilsəyə...\nErmənistan KİV-i hakimiyyətin yeni planından yazır\nRəsmi İrəvan Zəngəzurun mərkəzini köçürmək niyyətindədir?\nErmənistan KİV-i Zəngəzurun mərkəzinin Qafandan köçürülməsi ilə bağlı məlumatlar yaymaqdadır. Qeyd olunur ki, Ermənistan hökuməti Zəngəzur bölgəsinin mərkəzini Qafan şəhərindən Sisian (Qarakilsə) şəhərinə köçürmək istəyir. Zəngəzurun mərkəzinin məhz Azərbaycana görə köçürülməsinin müzakirə olunduğu bildirilir. Vilayət mərkəzinin köçürülməsinin səbəbi kimi iki ölkə arasında razılaşdırılmış Zəngəzur dəhlizi göstərilsə də, Ermənistanın “təhlükəsizliyi” bəhanə etməsi ortadadır.\nMəsələ ilə bağlı fikirlərini bölüşən Milli Məclisin deputatı Ramil Həsən bildirib ki, yayılan bu informasiya hələlik Ermənistan KİV-ində müzakirə edilir. Ermənistan dövləti bu informasiyanı rəsmi şəkildə təsdiqləməyib. Bu baxımdan, xəbərin dəqiqliyi hələ tam məlum deyil. Millət vəkili qeyd edib ki, ötən ilin sonlarında Azərbaycan Prezidenti İlham Əliyevlə Ermənistanın baş naziri Nikol Paşinyan arasında istər Soçidə, istərsə də Brüsseldə baş tutan görüşlərdə Zəngəzur dəhlizinin reallaşması ilə bağlı razılıq əldə olundu. Bununla bağlı, artıq real iş aparılır və müvafiq komissiyalar lazımi addımları atırlar. Çox güman ki, Zəngəzurun mərkəzinin köçürülməsi ilə bağlı Ermənistan KİV-ində başlanan müzakirələrin əsasında bu amil dayanır: “Ola bilsin ki, Ermənistan ictimaiyyətinin müəyyən kəsimi bu addımı “təhlükəsizlik”lə əlaqələndirməyə çalışırlar. Amma unudurlar ki, Azərbaycanın İkinci Qarabağ müharibəsində qazandığı qələbə yalnız öz torpaqlarını işğaldan azad edilməsinə hədəflənmişdi. Biz heç zaman təcavüzkar dövlət olmamışıq. Cənab Prezident dəfələrlə bildirib ki, bizim heç kimin torpağında gözümüz yoxdur. Düzdür, Zəngəzur Azərbaycanın tarixi torpağıdır. Bununla belə, Azərbaycan dövləti Ermənistanın beynəlxalq səviyyədə tanınan ərazilərinə qarşı heç zaman təcavüzkar addım atmayıb. Hətta bu torpaqları əldə etmək imkanımız olsa da, bunu etməmişik. Fikrimcə, Ermənistan cəmiyyəti anlamalıdır ki, Azərbaycanın apardığı siyasət yalnız regionun inkişafına yönəlikdir. Bu mənada, biz heç kimə hər hansı bir təhlükə yaratmırıq”.\nR.Həsən onu da əlavə edib ki, Zəngəzur dəhlizi iqtisadi layihədir və ermənilərin bu layihəni siyasi müstəviyə transfer etmək cəhdləri boş və əsassızdır. O mənada ki, Zəngəzurun tarixi Azərbaycan torpağı olmasını həm tarixi sənədlər, həm də faktlar təsdiqləyir. “Həmin torpaqlarda yaşayan yüzminlərlə azərbaycanlı Ermənistanın başlatdığı milli ədavət və konflikt nəticəsində öz yurdlarından didərgin salınıblar. Fikrimcə, gələcəkdə münasibətlərin normallaşdırılması prosesinə uyğun olaraq, Zəngəzura qayıdacağıq. Cənab Prezidentimizin dəfələrlə qeyd etdiyi “Biz tarixi torpaqlarımıza qayıdacağıq” fikri hər zaman aktualdır. Bu haqqı bizə tarixi reallıqlarla yanaşı, beynəlxalq hüquq normaları da verir”, - deyən millət vəkili onu da qeyd edib ki, bunun ərazi iddiası ilə bağlılığı yoxdur.


UNEC Biznes Məktəbinin MBA proqramının üstünlükləri - SUAL-CAVAB - FED.az\nUNEC Biznes Məktəbinin MBA proqramının üstünlükləri - SUAL-CAVAB\n16:25 18 May 2020\n1. UNEC-də MBA proqramına hansı ixtisaslaşmalar üzrə qəbul aparılır və tədris hansı dillərdədir?\n-UNEC Biznes Məktəbində tədris 3 dildə (azərbaycan, rus, ingilis) dünyanın aparıcı universitetlərinin MBA proqramlarına uyğun olaraq aparılır.\nUNEC Biznes Məktəbində 3-ü yeni olmaqla 20 ixtisaslaşma üzrə qəbul həyata keçirilir: Beynəlxalq biznes; Biznesin idarə edilməsi (ümumi təyinatlı); Biznes və data analitikası; İnsan resurslarının idarə edilməsi; Maliyyə; Marketinq; Menecment; Mühasibat uçotu; Qiymətlı kağızlar; Layihələrin idarə edilməsi; İdmanın idarə edilməsi; Bank və sığortanın idarə edilməsi; Mühəndislik və idarəetmə riskləri; Risklərin idarə olunması; Səhiyyənin idarəedilməsi; Turizm və otelçiliyin idarəedilməsi; Sosial media marketinqi; Beynəlxalq logistika və təchizat zəncirinin idarəedilməsi (yeni); Kiber təhlükəsizlik (yeni); Vergi idarəetməsi və vergi planlaşdırması (yeni).\n2. MBA proqramının üstünlükləri nədir, bu proqram öz məzunlarına nə qazandırır?\n- MBA Proqramı məzunlarına rəhbərlik keyfiyyətlərini təkmilləşdirmək, sistemli bilik, bacarıq və işgüzar idarəetmə vərdişlərini yüksəltmək, iхtisaslarını davamlı olaraq artırmaq, müasir biznes informasiyalarını araşdırmaq, analitik düşünmə və qərarvermə qabiliyyəti qazanmaq hüququ verir, eləcə də onların müəssisə və təşkilatların idarə olunmasında məsul vəzifələr tutmasına imkan yaradır.\n3. Tədris prosesi kimlər tərəfindən aparılır və biznes mühitinin nümayəndələri tədrisə cəlb olunurlarmı?\n-UNEC Biznes Məktəbində çalışan 100-dən artıq professor-müəllim heyətinin əksəriyyəti ABŞ, Kanada, Avstraliya, İngiltərə, Almaniya, İtaliya, İsveç, Fransa, Türkiyə, Rusiya və digər ölkələrin ən qabaqcıl universitetlərinin məzunlarıdır. Eyni zamanda dövlət qurumlarının, aparıcı şirkətlərin, iş dünyasının rəhbərləri, aparıcı mütəxəssisləri tədrisə cəlb olunurlar.\nTədris prosesinin 20 faizi nəzəri, 80 faizi praktiki keçirilir. Fənlər dünyanın ən qabaqcıl ali təhsil müəssisələrinin proqramlarına uyğunlaşdırılıb və seçmə fənlərin seçimində magistrlər sərbəstdirlər.\n4. UNEC Biznes Məktəbinin MBA proqramı dünya universitetlərinin tədris planlarının standartına cavab verirmi?\n-Bəli. UNEC Biznes Məktəbinin MBA proqramının Tədris planı regional və beynəlxalq tələblərə cavab verir. Bununla bağlı Amerikanın Qərbi Texas A&M Universiteti və Park Universiteti, Almaniyanın Drezden Texniki Universiteti, Kanadanın Vaterlo Universiteti və İsveçrənin UBIS Universitetinin rəsmi rəyləri var. Rəylərdə məzunların üç əsas xüsusiyyətə: – kreativlik, dürüstlük və sistemli düşüncə tərzinə fokuslandığını bildirilib.\n5. UNEC MBA proqramı üzrə hansı xarici universitetlərlə ikili diplom və mübadilə proqramları reallaşdırılır?\n-UNEC ABŞ-ın Linkoln Universiteti, İsveçrənin UBİS (University of Business and International Studies), Fransanın Montpellier və Litvanın Mikolas Romeris Universiteti (MRU) ilə ikili diplom proqramı reallaşdırır.\nAlmaniyanın Yena Fridrix Şiller Universiteti ilə mübadilə proqramı həyata keçirir.\n6. UNEC-in MBA proqramını bitirənlər həmin diplomla doktorantura təhsili ala bilərlərmi?\n-Bəli. 2020/2021-ci tədris ilindən etibarən UNEC-də MBA proqramında təhsil alan magistrlərə könüllük əsasında 2 seçim şansı yaradılır. Doktorantura pilləsində təhsilini davam etmək istəyənlər ərizə ilə rəsmi qaydada müraciət edirlər. Onlar I kursdan etibarən dissertasiya işi götürürlər. Doktorantura pilləsində təhsil almaq istəməyənlər isə əlavə olaraq 2 seçmə fənn və “Strateji menecment” fənnini qəbul etməlidirlər. Hər iki seçimi edən magistrantlar 120 kredit qazanmaqla magistr diplomu əldə etmiş olurlar.\n7. UNEC-də MBA məzunlarının xarici əmək bazarına çıxışı üçün hansı imkanlar yaradılıb?\n- UNEC Biznes Məktəbi EFMD təşkilatının tamhüquqlu üzvü olduğu üçün magistrlər EFMD-nin “HIGHERED – Global Talent Network” işə düzəlmə şəbəkəsi vasitəsilə ölkə hüdudlarından kənarda da əmək bazarına çıxış əldə edə bilirlər. Bunun üçün magistrlər UNEC Biznes Məktəbinin qlobal portalına daxil olmaqla qeydiyyatdan keçməlidirlər.\n8. UNEC Biznes məktəbinə əcnəbi qəbulu necə aparılır?\n- UNEC Biznes Məktəbinin MBA Proqramına əcnəbilərin qəbulu elektron qaydada aparılır. Sənədlər 05 may – 15 sentyabr 2020-ci il tarixinədək [email protected] e-mail-ə göndərilməlidir.\n9. UNEC Biznes Məktəbi Amerikanın nüfuzlu ACCA ((Diplomlu və Sertifikatlı Mühasiblər Assosiasiyası) təşkilatının üzvüdür. Bu, magistrlərə hansı üstünlüyü qazandırır?\n-UNEC magistratura və bakalavr pilləsi üzrə ACCA təşkilatının üzvüdür. ACCA dünyanın nüfuzlu təşkilatlardan biri olmaqla, 170 ölkə tərəfindən tanınır və 500 mindən artıq üzvü var. UNEC Biznes Məktəbinin MBA Proqramının “Mühasibat uçotu” ixtisaslaşması ACCA təşkilatında mühasibat və audit ixtisaslaşması üzrə peşəkar səviyyəli akkreditasiya edilib. MBA proqramı üzrə “Mühasibat uçotu” ixtisaslaşmasını bitirən magistrlər ACCA akkreditasiyasının fundamental hissəsinin F1-F9 fənlərindən azad olunurlar. Digər ixtisasların magistrləri isə F1-F4 fənlərindən azad olunurlar.\nHəmin fənlərdən azad olmaq və bu kvalifikasiyanı əldə etmək əmək bazarında fəaliyyət göstərən beynəlxalq institutlarda və peşəkar təlim mərkəzlərində ən azı 2 il vaxt və kifayət qədər investisiya tələb edilir. UNEC-in MBA məzunları isə ACCA akkreditasiyasını əldə etməklə ölkədə və xaricdə karyera qurmaq imkanı əldə etməklə yanaşı, əlavə vaxt itkisindən və xərclərdən azad olunurlar.\n10. MBA proqramında dərs cədvəli necə qurulub?\n-MBA proqramında təhsilalanların əmək fəaliyyətilə məşğul olduğunu nəzərə alaraq, dərslər axşam saatlarında təşkil edilir. Dərslər saat 18:40-da başlayır və 21:50-də isə bitir. Magistrantlar 2 (iki) gün dərsə gəlirlər. I kurslar üçün dərslər həftənin II və IV günləri, II kurslar üçün həftənin I və III günləridir. Dərslər UNEC-in əsas tədris binasında (İstiqlaliyyət küçəsi 6) aparılır.\n11. UNEC Biznes Məktəbinə qəbulun nəticələri necədir?\n-Müvafiq ixtisaslar üzrə MBA proqramına qəbulda ən yüksək pal toplayanlar UNEC Biznes Məktəbini seçirlər. 2019/2020-ci tədris ilində UNEC-in MBA proqramına qəbul planı 100% yerinə yetilib.\nTəhsil və elm 9 Yan 2021\nFizika İnstitutunun direktoru, müavini - İşdən Çıxarıldı\nTəhsil və elm 4 Yan 2021\nAli təhsil sisteminin beynəlxalq rəqabətliliyinin artırılması üçün - 20,5 Milyon Manat Ayrılacaq\nTəhsil və elm 29 Dek 2020\nTəhsil Nazirliyi: Dövlət 15 mindən çox tələbənin - Təhsil Haqqını Ödəyib\nTəhsil və elm 26 Dek 2020\nDistant təhsil bu tarixədək - Uzadıldı\nTəhsil və elm 24 Dek 2020\nTəhsil Nazirliyi işçilərinin vəzifə maaşlarına - Əlavələr Ediləcək\nSəfərbərliyə cəlb edilən tələbələrə - Güzəşt Müəyyənləşib\nTəhsil və elm 14 Dek 2020\nBakı şəhəri üzrə Təhsil İdarəsinə yeni müdir - Təyin Olunub\nTəhsil və elm 8 Dek 2020\nFərdi tədris və repetitor xidmətlərinə - İcazə Verilməyəcək\nTəhsil və elm 7 Dek 2020\nTexniki Universitet ilə "Okuklu İnşaat” arasında - Memorandum İmzalanıb\nTəcili: Azərbaycanda İtaliya Universiteti yaradılır - PREZİDENTDƏN AÇIQLAMA\nTəhsil kreditləri ilə bağlı məsələlər qanun layihəsində - Əksini Tapacaq


Nazikbədən - Vikimənbə\ndəvənin boynu batdı.\nBiri vardı, biri yoxdı. Allahdan başqa heç kim yoxdı. Sizə kimdən xəbər verim, Misir şəhərindən. Misir şəhərində bir paçcah vardı, çox əzazil, çox dindardı. Misir şəhərində bir dülgər, bir də bir zərgər vardı. Bu dülgər getmişdi qəribliyə. Bu zərgarın gözü bu dülgərin arvadına düşmüşdü.\nBir qarı vardı. Qarı var ipəkdi, qarı var köpəkdi, qarı var iman, Quran nəsib olsun, qarı da var ilan, qurbağa nəsib olsun. Bu qarı köpək qarıdandı.\nBu qarını zərgər göndərdi dülgərin arvadının yanına, beş yol, on yol göndərdi, axırda arvadı ələ gətirdi, bu arvadı aldı. O dülgər də gəldi, çıxdı. Dedi:\n– Arvad mənimdi.\n– Xeyr, mənimdi.\nBu ikisinin arasında dava düşdü. Bu dedi arvad mənimdi, o dedi arvad mənimdi. Bunlar hər ikisi durdular getdilər paçcahın yanına şikayətə. Paçcahın bir oğlu vardı, İbrahimim adda. İbrahim dedi:\n– Atayi-mehriban, bunları ürcah elə mənə, mən bunların davasın kəsim.\nBunları ürcah elədi İbrahimə. İbrahim dedi:\n– Siz hərəniz bir şey qayırın gətirin mənə. Hansınızın qayırdığı şey yaxşı olsa, arvad onundu.\nBunlar razı olub getdilər.\nSəhər zərgər qızıldan bir xoruz qayırdı. Xoruz başladı otaqda gəzə-gəzə bannamağa. Dülgər də taxtadan bir at qayırdı. Mindi, pucun burdu, başdadı at da otaqda o yana-bu yana getməyə.\nİbrahim baxdı dedi:\n– At yaxşıdı, arvad dülgərindi.\nAta mindi, pucun burdu, at İbrahimi götürüp qalxdı göyə. Göydə İbrahim xeylaq gedənnən sora baxdı gördü bir şəhərdə işıq gəlir. Bu işığı nəzərə alıp getdi. Bu şəhərin qırağında düşdü. Gördü şəhərin qırağında bir ev var. Getdi gördü burda bir qarı var.\n– Qarı nənə, oğuldan, qızdan nəyin var?\n– Bala, heç zadım.\n– Qarı nənə, məni götür oğulluğa, mən də olum sənin oğlun.\n– Nolar bala, çox yaxşı.\nİbrahim hər gün çıxır bazara, ayınnan-oyınnan alıp gətirir qarıynan yeyirdilər. Bir gün İbrahim şəhərdə gəzirdi. Gördü bir ev var, qalxıp ərşi-fələyə, amma heç bunun yolu yoxdu. Qayıtdı evə, çörəyi gətirdi, axşam çörəyi yeyip qurtarannan sora dedi:\n– Qarı nənə!\n– Qarı nənə, o necə imaratdı ki, heç yolu yoxdu?\n– Bala, o paçcahın qızının evidi, ona yol paçcah öz evinin içinnən qoyub. Onu hələ eləyib ki, heç kəs qızı görməsin.\nİbrahim gecə həmən atı minib çıxdı imarətin üstünə, yavaşca endi eyvana. Pəncərədən tamaşa elədi, gördü ki, bir qızdı yatıb, dodaqlar yazın baharı kimi, yanaqlar yaqutun kənarı kimi, dişləri inci mirvari kimi, nazik bədən... Bir qızdı ki, Allah-taala xoş gündə, xoş saatda yaradıb. İbrahim baxdı gördü qızın barmağında bir üzük var, adı da üstünə yazılıdı. Qızın da adı Nazik bədən idi. O üzüyü çıxartdı qızın barmağınnan, öz üzüyün saldı qızın barmağına. Qızın o üzünnən, bu üzünnən öpdü. Yavaşca qapını açıp çıxdı, atı mindi, gəldi öz evlərinə. Səhər qız durdu, bədənnümə güzgüyə baxdı. Gördü üzünə ləkə düşüb; üzüyü də dəyişib, öz üzüyü yoxdu. Bu üzüyün də üstə yazılıp “Misir paçcahının oğlu İbrahim”. Qız buna çox təəccüb elədi ki, bunun yolu yox, bəs bu hardan gəlib. Bu gecə yuxusuna haram qatıb yatmadı. Gördü ki, otağın üstə bir şey tappıldadı. Qapı açıldı, içəri bir oğlan girdi ki, Allah-taala onu xoş gündə, xoş saatda yaradıp. Nazik bədən bu oğlana bir könüldən min könülə aşıq oldu. İbrahim istədi qızın üzünnən öpsün, qız yapışdı İbrahimin qolunnan dedi:\n– Ləvənd oğlu, ləvənd, nə həddinən bura gəlmisən? Hardan gəldin bura, bıranın yolu yoxdu.\n– Atnan gəldim.\n– Bəs atın hanı?\n– Bıdı, bırda.\n– İndi ki belə oldu, bağışlayıram səni. Bəs indi neyniyək, apara bilərsənmi məni gedək?\n– Bəli, aparram.\nAtın pucun burdular, qalxdılar göyə. Bəli, göynən bir müddət getdilər. Qız dedi:\n– İbrahim, mən üşüyürəm.\nİbrahim tez atın puçun burdu, düşdülər yerə. Gördülər bura bir qəlbi dağın başıdı. İbrahim baxdı, gördü uzaxda bir işıq gəlir, dedi:\n– Sən otur burda, gedim mən saa od gətirim.\nMindi ata, puçun burdu, qalxdı göyə. Atı sürdü bu işıq gələn yerə. Getdi gördü bu bir dəmirçidi. Dedi:\n– Usta dəmirçi, ala bu sənin pulun, maa bir maşa çək.\nUsta dəmirçi bir maşa çəkib verdi buna. Bu maşada bir oddu kömür götürdü, atı mindi qalxdı göyə. Göydə yel vırdı bir qığılcım düşdü atın puçuna, alışdı. Yavaş-yavaş gördü at yenir aşağa. Nətər elədi olmadı, gördü düşdü yerə. Atın puçu alışdı yandı. İbrahim çox peşman oldu ki, xalqın qızın da yurdunnan-yuvasınnan elədim, gətirdim. İndi görən o dağın başında qurd yeyəcək, canavar yeyəcək. Çox kor-peşman qaldı.\nİbrahim qalsın bırda, sizə kimnən xəbər verim qızdan. Qız o qədər qaldı burda, gözdədi, gözdədi, gördü İbrahim gəlmədi. Gördü hava alatordu, ta səhər açılır. Burda heç kəs yoxdu, amma böyründə səsküy gəlir. Yavaş-yavaş getdi, gördü bu bir cütçüdü cüt əkir. Cütçü baxdı, gördü bir qız gəlir çim qızıl-gümüşün içində. Paçcahyana bir qızdı. Qız gəldi, dedi:\n– Ay cütçü, Allah qüvvət versin. Ay cütçü, acdığım var.\n– Bir az bırda dur, evim yaxındı, gedim çörək gətirim.\nCütçü özün evinə sarı verdi ki, getsin çörəyi gətirsin. Qız fikirləşdi ki, acdıqdan yaxşı mənim burdan qaçıb bir yana getməyimdi. Cütçü getdi, qız durdu yavaş-yavaş ağzın çevirdi bərri-biyabana. Gün çıxınca bu gəldi bir meşiyə çıxdı. Gün batınca burda daldalandı. Axşam qarannıx düşəndə meşədən çıxdı. Bir müddət gəldi, gəldi çıxdı bir dəyirmana. Girdi dəyirmana. Gördü dəyirmançı təkdi, dənin qabağın çəkir. Dedi:\n– Ay dəyirmançı, aclığım var!\nDəyirmançı baxdı gördü bu bir qızdı, Allah-taala xoş gündə, xoş saatda yaradıb. Özü də çim qızılın içində.\nBaşın qalxızdı, dedi:\n– Bu saat, otur.\nQız oturdu. Bu dəyirmançı gətirib bir kömbə saldı. Qıza verdi. Qız gördü ki, dəyirmançının fikri başqa yerdədir, əlinə qab almaq bəhanəsiylə çıxdı çölə, qaçdı. Asta qaçana imam qənim. O qədər gəldi ki, gəldi çıxdı bir çobana ürcah oldu. Çoban gördü bir qız gəlir, çim qızılın içində. Çoban dedi:\n– Allah mənimkin yetirip.\nQız gəldi, dedi:\n– Çoban, acıdın çobana, yoruldun sarvana! Aclığım var.\nÇoban gətirip tez bir qoyun kəsdi. Ətin bişirib yedilər. Qız dedi:\n– Çoban, bilirsən nə var?\n– Çoban, məni belə aparsan, paçcahınız məni belə görüb sənin əlinnən alacaq. Gətir paltarının bir dəsdin soyun ver maa.\nBir qoyunun da qarnın təmiz boşaltdı yerə, saçın yığdı, qarnı geydi başına. Çobanın da bir dəst paltarın geyib dedi:\n– Çoban, sən qoyunu qabaqdan çək, mən də daldan yığım.\nBu çoban sürünü çəkdi, bu qız da daldan qoyunu yığdı. Çoban, sür! Çoban sür! – deyə-deyə bir müddət getdi, bir müddətdən sora ağzın çevirdi bərri-biyabana, gəldi o qədər ki, çıxdı bir şəhərə. Gördü şəhər əhalisi yığışıb meydana sarı gedir. Bu da düşdü bunların yanına. Gedirdilər, bu birinnən soruşdu ki, bu adamlar hara gedir, nə var, nə olub? Dedilər, paçcahımız ölübdü. İndi dövlət quşu uçurdurlar, hər kəsin başına qonsa, onu paçcah eləyəcəklər. Getdilər meydana, bu da çəkilip bir tərəfdən durmuşdu. Quşu uçurdular. Gəldi bunun başına qondu. Bunu adamın içinnən qavdılar ki, ay keçəl, sən hardan gəldin bura? Genə uçurdular, genə hərrəndi gəldi bunun başına qondu. Üç dəfə gəldi. bunun başına qondu.\n– Gətirin, bunu paçcah eliyək.\nGətirdilər bunu paçcah elədilər. Gördülər bu bir paçcahdı ki heç belə paçcah olmıyıp. Xülasə, camahat şükür səna elədilər ki, nə yaxşı belə yaxşı paçcah olub.\nBu burda qalsın, sizə kimnən xəbər verim bu qızın atasınnan. Səhər açıldı, bu qıza xörək göndərdi. Qarabaşlar xörəyi qaytardılar ki, qız yoxdu. Paçcah fikir elədi, dedi:\n– Əyər bu otağın bir yerə yolu yoxdu, bunu göyə apardılar, nə oldu? Münəccim gətirtdi. Münəccim baxdı, dedi:\n– Qızı göyə aparıblar. Amma qız sağdı.\nPaçcah səhər bir dəst dərviş libası alıp dedi:\n– Gərək dünyanı gəzəm, görüm qız nə oldu.\nDərviş-libas olub düşdü gəzməyə. İbrahim da burda dərviş-libas olub gəzirdi. Cütçü də bir dərviş libası aldı, başladı gəzməyə. Dəyirmançı da bir dəst dərviş libası alıb düşdü yola. Çoban da qoyunu yığdı apardı, gördü gəlmədi. Bu da dərviş-libas oldu. Bunlar burda qalsın, sizə xəbər verim qızdan. Qız bir gün dedi ki, burda bir naqqaşkar olarmı ki, mənim hərəmimin şəklin çəksin? Dedilər:\nGetdilər bir naqqaşkar gətirdilər. Naqqaşkara dedi ki, gəl, o qapıdan mənim hərəmimin şəklini çək.\nÖzü çəkildi aynanın qabağına. Başdadı özünə bir zinyət vurdu ki, heç olmayan kimi. Gəldi durdu o qapıdan, naqqaşkar bunun şəklini çəkdi. Bu tez soyunub paçcahlıx paltarın geydi. Dedi:\n– Bu şəkli aparın vırın ala qarıya, hər kəs ona baxıb ah çəksə gətirin mənim yanıma.\nBir gün bunun öz atası gəldi. Bu qızının şəklin burda gördü. ah çəkdi. Bunu gətirdilər paçcahın yanına. Dedi:\n– Əşi, niyə ah çəkirsən?\nAşbaza dedi ki, buna yaxşı muğayat olun.\nBir günləri də İbrahim dərviş-libas gəlib şəkli gördü: Ah çəkdi. Bunu da tutub gətirdilər. Paçcah dedi ki, yaxşı muğayat olun, bunlara. Onun sabahı günü cütçü gəldi çıxdı. Onun sabahısı günü də dəyirmançı gəldi çıxdı, onun sabahı günü çoban gəldi çıxdı. Paçcah bunların hamısın yığdı gətirdi öz mənzilinə. Üzün tutub atasına dedi:\n– A kişi, ona niyə baxıb ah çəkdin?\n– Qibleyi-aləm, o mənim qızımıdı; o bir otaqdeydi ki, heç bir yerdən yolu yox idi. Yolu mənim evimin içinnən idi. Xurd-xörəyi də mənim evimnən gedərdi. Bir gecə yatdıq, səhər xurd-xörəyin göndərdim. Dedilər qız yoxdu. Nə qədər fikir elədim, bu necə oldu, bilmədim. Münəccim gətirtdim, münəccim dedi ki, qızı göyə aparıblar, ancaq sağdı. İndi dərviş-libas olub onu gəzirəm. Şəklin burda gördüm, ah çəkdim.\n– Bizim səhərdə bir dülgər vardı, bir zərgər. Bu dülgər getmişdi qəribliyə. Bu zərgərin gözü düşdü dülgərin arvadına. Dülgərin arvadın axırda yola gətirdi. Bunu aldı. Axırda dülgər gəldi. Bu ikisinin arasında dava düşdü ki, bu dedi arvad mənimdi, o dedi arvad mənimdi. Axırda gəldilər dədəmin yanına. Atama dedim ki, bunların ixtiyarın ver maa, mən kəsim bunların davasın. Atam verdi. Dedim ki, hərəniz bir qəribə şey qayırın maa. Hansınızınkı yaxşı olsa, arvad onundu. Bunlar razı oldular. Dülgər bir at qayırdı. Puçun buranda bu at başladı gəzməyə. Zərgər qızıldan bir xoruz qayırdı. Başdadı bannamağa, gəzməyə. Dedim, at yaxşıdı. Arvad dülgərindı. Bunların davasın kəsdim. Bu atı mindim qalxdım göyə, gəldim bir qarının evinə. Ona oğulluq elədim. Bir ay dolandım. Bir gün gördüm bu şəhərdə bir imarət var, heç yerdən yolu yoxdu. Getdim qarı nənəmnən soruşdum ki, qarı nənə, o ev kimin evidi. Dedi ki, bizim paçcahın evidi. Orda onun qızı olur. Heç yerdən ora yol yoxdu. Yolu onun öz evinin içindəndi. Gəldim atı mindim, getdim o imarata çıxdım. Qızın barmağında bir üzük var idi. Onu çıxartdım, öz üzüyümü də onun barmağına taxdım. O üzündən, bu üzündən öpdüm. Qayıtdım. Qız səhər durur, görür üzünə ləkə düşüb, üzük də barmağında dəyişilib. Qız o gecəni yatmır, oturur. Genə atı mindim getdim düşdüm otağın üstə. Ordan da düşdüm eyvana, girdim içəri.\n– İbrahim, hardan gəldin? Nətər gəldin?\nDedim ki, atnan. Dedi ki, məni də apara bilərsənmi? Dedim, aparram. Mindik ata, o qədər gəldik ki, bir yerdə qız dedi ki, üşüyürəm. Yendik yerə. Gördüm bir təpənin başıdı. Qızı qoydum orda. Dedim, gedim od gətirim. Gəldim bir dəmirçidən od götürdüm; aparanda oddan qığılcım düşür atın puçuna, alışıb yanır. Mən də qaldım ayrı yerdə. Ta gedə bilmədim qızın yanına. İndi dərviş-libas olub, o qızı axtarıram. Gəldim burda şəklin gördüm, onuncun ah çəkib ağladım. Sonra cütçüyə dedi:\n– Sən niyə ah çəkib ağladın?\n– Qibleyi-aləm, o hava işıqlaşanda gəldi maa ürcah çıxdı, dedi acdığım var. Min könüldən ona aşıq oldum. Dedim ki, otur bu saat çörək gətirim. Getdim çörək gətirdim, gəldim gördüm yoxdu. İndi burda şəklin görüb ağladım.\nOndan dəyirmançıya dedi:\n– Bəs sən niyə ona baxıb, ah çəkdin?\n– Mən də unun qabağın çəkirdim; gördüm girdi içəri. Dedi ki, acdığım var. Getdim çörək saldım, yedik, əlinə qab aldı, taa gəlmədi. İndi burda şəklin gördüm, ah çəkib, ağladım.\n– Bəs sən niyə ağlayıb ah çəkirdin?\n– Mən də sürü otarırdım, gördüm gəldi. Dedi ki, aclığım var, çoban. Gətirdim bir qoyun kəsdim. Bişirdik, yedik. Axırda dedi ki, məni sənin əlinnən alarlar, paltarından bir dəstin ver maa. Qoynun qarnın da boşaltdı, geydi başına. Dedi ki, sən sürünün qabağın çək, mən də dalın yığım. Mən qabağı çəkdim, o da dalı yığdı. Bir vədə gördüm ki, yoxdu. İndi şəklin burda görüb, ah çəkib ağladım.\nQız üzünü atasına tutub dedi ki, əsl qızını görsən tanıyarsanmı? Dedi, bəli!\nCıqqanı başınnan götürdü. Dedi:\n– Ateyi-mehriban, gör öz qızınammı? Görürsənmi necə əldən-ələ dəymişəm. Heç kim mənə bir şey eliyə bilməyib. Bax, mənim də ərim bu İbrahimdi.\nMollanı gətirdi, kəbini kəsdi. Qız da cıqqanı qoydu İbrahimin başına, dedi:\n– İndi burda dolanax.\nO yedi yerə keçdi, biz də yeyək, dövrə keçək. Göydən üç alma düşdü, biri mənim, biri özümün, biri də nağıl deyənin.\nMənbə — "https://az.wikisource.org/w/index.php?title=Nazikbədən&oldid=25399"\nBu səhifə sonuncu dəfə 13 sentyabr 2014 tarixində, saat 11:00-də redaktə edilib.


Əhaliyə xəbərdarlıq - Terrora hazır olun!\nTarix: 28-07-2015, 15:32 Oxunma sayı: 1 135 Bölmə: Dünya\nTürkiyədə vəziyyət gərgin olaraq qalır, ayrı-ayrı şəhərlərdə terror riski günbəgün artır. İstanbul Polis İdarəsi şəhərdə fəaliyyət göstərən bütün müəssisələrə və təşkilatlara terror aktları təhlükəsi ilə bağlı xəbərdarlıq məktubu göndərib.\nTürkiyənın Şanlıurfa vilayətinin Suruç rayonunda törədilən terror aktından sonra ölkədə vəziyyət ağırlaşıb. Türkiyə Silahlı Qüvvələri iyulun 24-dən İŞİD və PKK terrorçularına qarşı hərbi əməliyyatlara başlayıb. Bununla yanaşı, ölkənin müxtəlif bölgələrində həm İŞİD, həm də PKK terrorçuları fəallaşıb. Türkiyə hüquq-mühafizə orqanları və təhlükəsizlik qüvvələrinin əməkdaşlarına silahlı hücumlar edirlər. Altı gündə 7 polis və hərbçi öldürülüb.\nİstanbul polisinin əldə etdiyi informasiyaya əsasən, terror təşkilatları mərkəzi şəhər rayonlarında bir sıra ictimai nəqliyyatda terror aktları törədə bilər.\n"Hürriyyət" qəzeti İstanbul Polis İdarəsinin məktubunu əldə edib. Məktubda deyilir ki, terror təhlükəsi həmçinin insanların kütləvi toplaşdığı, dövlət idarə və müəssisələrin yerləşdiyi ərazilərdə ola bilər. Bununla əlaqədar olaraq insanları hər yerdə ayıq-sayıq olmağa çağırırıq."\nBu il iyulun 24-də hökumətin qərarı ilə Türkiyənin təhlükəsizlik orqanları İŞİD və PKK terrorçularına qarşı əməliyyatlara başlayıb. İŞİD və PKK ölkənin cənub-şərq əyalətlərində polis məntəqələrinə hücum edir, terror aktı törədir, bir neçə polis və hərbçi şəhid edilib.\nBu arada iyulun 27-də gecə saatlarında Muş vilayətində Jandarma Qarnizon komandiri, mayor Arslan Kulaksız silahlı hücuma məruz qalıb. Silahlılar avtomobildən mayoru və onun ailəsini güllələyərək qaçıblar. (anspress.com)\nTarix: 28-12-2020, 20:20 Oxunma sayı: 828 Bölmə: Hadisə / Sumqayıt\nSumqayıtda bu qədər əhali yaşayır - STATİSTİKA\nTarix: 17-06-2020, 12:00 Oxunma sayı: 1 969 Bölmə: Sumqayıt / Manşet\nSəfir: ABŞ Azərbaycanın maraqlarına cavab verən layihələrdə iştirakda maraqlıdır\nTarix: 13-11-2017, 17:07 Oxunma sayı: 611 Bölmə: Siyasət\nEnergetika Nazirliyində energetika naziri Pərviz Şahbazovla ABŞ-ın Azərbaycandakı fövqəladə və\nSumqayıtda 53 yaşlı kişi intihar edib\nTarix: 18-12-2017, 10:15 Oxunma sayı: 1 058 Bölmə: Hadisə / Sumqayıt\nTarix: 6-11-2017, 17:15 Oxunma sayı: 662 Bölmə: İqtisadiyyat\nTarix: 3-06-2019, 17:12 Oxunma sayı: 440 Bölmə: Hadisə


“Şahdəniz” yatağından 2,7 mlrd. kubmetr qaz hasil edilib – Oilgas.Az\n“Şahdəniz” yatağından 2,7 mlrd. kubmetr qaz hasil edilib\nYatağın operatoru “BP-Azerbaijan” şirkətindən OilGas.az-a verilən məlumata görə, rüb ərzində yataqdan 2,7 mlrd. standart kubmetr qaz və 0,6 mln. ton (təqribən 5 mln. barel) kondensat hasil edilib. Mövcud “Şahdəniz” qurğularının hasilat gücü hazırda gündə 30 mln. (ildə təqribən 10,9 mlrd.) standart kubmetrdir.


Oğurluq əməli törətməkdə şübhəli bilinən şəxslər saxlanılıb - FOTO - Press.az\nYevlax Rayon Polis Şöbəsinin əməkdaşlarının keçirdiyi ardıcıl əməliyyat-axtarış tədbirləri nəticəsində rayon ərazisində narkotik tərkibli bitkilərin kultivasiyasında və oğurluq əməli törətməkdə şübhəli bilinən şəxslər saxlanılıb.\nDİN-in Mətbuat Xidmətinin Bərdə regional qrupundan Press.az-a verilən məlumata görə, Yevlax RPŞ-nin əməkdaşlarının keçirdiyi əməliyyat-axtarış tədbirləri ilə narkotik tərkibli bitkilərin kultivasiyasında şübhəli bilinən rayon sakini Elşən Babayev saxlanılıb. Onun ailə üzvlərinə məxsus olan həyətyanı sahəyə baxış keçirilən zaman aqrotexniki qaydada qulluqla yetişdirdiyi 45 ədəd çətənə bitkisi aşkar edilərək götürülüb.\nBundan başqa keçirilmiş tədbirlər nəticəsində rayon ərazisindəki marketlərin birindən oğurluq etməkdə şübhəli bilinən Mingəçevir şəhər sakinləri, əvvəllər də oğurluq əməlinə görə təqsirləndirilmiş Ağca Bayramova və İlkin Əliyev də müəyyən edilib. Onlar qabaqcadan əlbir olaraq rayonun Xaldan kəndi ərazisindəki marketin damından qeyri-qanuna yolla içəri daxil olaraq tütün məmulatları, danışıq kartları və məişət əşyaları oğurlayıblar. Araşdırmalarla onların zərərçəkmiş şəxsə 5550 manatdan artıq miqdarda ziyan vurduqları aşkar olunub.


...BİR DƏFƏ FİRƏNGİZ MÜTƏLLİBOVA İLƏ... - Məşhur aktyordan SEVGİ etirafları... » Qaynarxett.az Qaynarxett.az\nŞOK!!! Qarabağ sammitində sensasiya\nPrezident Administrasiyasının "qara siyahı"sına\nBaş nazirdən biabırçı şərt\nMərkəzi Bankdan “qara bazar”la bağlı iddialara —\nYerində olmayan nazir - ÖZƏL\nGəncədə külli miqdarda narkotik vasitə və silah\nAzərbaycanda mobil telefonlara əxlaqsız video\nToyuq dönəri yeyənlərə xəbərdarlıq edildi:\nMasallının icra başçısı da belə narazılıq yaradır\nQuba rayon Mərkəzi Xəstəxanasının baş həkimi\nSaakaşvili təyyarə qəzasına görə Putini\nSunami olacaq, İstanbul dənizin altında qalacaq -\n...BİR DƏFƏ FİRƏNGİZ MÜTƏLLİBOVA İLƏ... - Məşhur aktyordan SEVGİ etirafları...\n17-09-2017, 13:53 481\n- “Nəsimi”yə çəkiləndən sonra çoxlu sevgi məktubları almaga başladım. Küçəyə çıxa bilmirdim. Məni harda görsələr yaxınlaşardılar, xoş söz deyərdilər. Heç vaxt özümü yaraşıqlı hesab etməmişəm, amma mənə olan marağı hiss edirdim.\nAzərbaycanlı məşhurların GİZLİ\nMəşhur aktrisamızda xərçəng tapıldı\nFirəngiz Mütəllimova: “Çox ağır il


"MCB Lizinq: Əsas hədəfimiz kiçik və orta sahibkarlardır"\nTikinti biznesi Azərbaycanda sürətlə inkişaf edən sahələrdən biridir. Bu isə öz növbəsində yeni texnika və avadanlıqlara ehtiyac yaradır.\nƏgər Siz öz biznesinizin inkişafı və genişləndirilməsi üçün istehsalat avadanlığının alınmasını düşünürsünüzsə, onda “MCB Lizinq” QSC-i Sizlərə real imkanlar yaradır. Uzun müddətli lizinq yolu ilə, Siz toxuculuq avadanlığı, tele-radio kommunikasiya avadanlığı, energetika avadanlığı, qida sənayesi avadanlığı, tikinti və yol-tikinti avadanlığı, restoran və ticarət avadanlığı, poliqrafiya avadanlığı, ağac emalı avadanlığı, əyləncə sənayesi avadanlığı və digə ağır və yüngül sənaye avadanlıqlarını lizinq yolu ilə əldə edə bilərsiniz.\nƏgər Siz öz klinikanızın inkişafı üçün yeni, müasir tibbi avadanlığın alınmasını düşünürsünüzsə, onda “MCB Lizinq” QSC-i Sizlərə real imkanlar yaradır. Uzun müddətli lizinq yolu ilə, Siz əməliyyat, müalicəvi və diaqnostika üzrə bütün növ tibbi avadanlıqlarını lizinq yolu ilə əldə edə bilərsiniz.\nƏgər Siz iş ofisinizi icarəyə götürürsünüz və yaxud almaq istədiyiniz qeyri-yaşayış obyektinə icarə baxımından təlabat çoxdursa, onda “MCB Lizinq” QSC-i Sizlərə real imkanlar yaradır. Uzun müddətli lizinq yolu ilə, Siz Azərbaycan Respublikasının daxilində yaşayış və yaxud qeyri yaşayış obyektlərinin alınmasını həyata keçirə bilərsiniz.\nNəqliyyat sektoru istənilən ölkənin iqtisadiyyatında əhəmiyyətli rol oynayır. Bu isə əhəmiyyətli dərəcədə malların və sərnişinlərin daşınması ilə bağlıdır. Hər il mal və sərnişin daşınmasının həcmi artır ki, bu da yük maşınlarına və avtobuslara tələbi artırır.\nEUR : 1.9143 AZN\nUSD : 1.7 AZN\nRUB : 0.0267 AZN\nİqtisadiyyatda əsas təkanverici qüvvə hesab olunan kiçik və orta sahibkarların maliyyə resurslarına təlabatının qarşılanmasında lizinq müstəsna sahələrdən biridir. MCB Lizinq şirkətinin İdarə Heyətinin sədri Rəmal Cəfərov keyfiyyətli məhsulun yaradılmasında müasir texnologiyanın tətbiqinin vacib olduğunu vurğulayaraq, bu sahənin imkanlarının ölkəmizdə geniş miqyasa malik olduğunu hesab edir.\n– MCB Lizinq artıq 6 ildir ki, Azərbaycan bazarında öz xidmətlərini təqdim edir. Hansı lizinq növlərini təklif edirsiniz?\n– Azərbaycanda, xüsusən qeyri-neft sektorunda fəaliyyət göstərən kiçik və orta sahibkarlar (KOS) daim bizim hədəf müştərilərimiz olmuşdur və biz bu istiqamətdə strategiyamızı davam etdiririk. Şirkətimiz bu sahədən olan biznes fəaliyyətinə maliyyə lizinqi xidməti təklif etməkdə çox maraqlıdır. Hazırda texnologiyanın sürətli inkişafı və müasir dünyada biznes xidmətlərinin yüksək standart tələbləri KOS müştəriləri tərəfindən təklif edilən mal və xidmətlərin keyfiyyətində rəqabəti artırır. Bu da biznesin dayanıqlı inkişafı üçün əlavə investisiyaya ehtiyac yaradır. Bu gün KOS müştərilərinin ən böyük çətinliklərindən biri məhz maliyyə resurslarına çıxışlarının məhdud olmasıdır. Bu ehtiyacları qarşılamaq və rəqabətə davamlı biznesin işkişafı üçün biz tibb, xidmət, istehsal, İT, kənd təsərrüfatı, yük və sərnişin daşımaçılığı və s. sahələr üzrə tibb, İT, istehsalat və emal avadanlıqlarının, nəqliyyat vasitələrinin, tikinti texnikasının, daşınmaz əmlakın maliyyələşdirilməsi məqsədilə xidmətlərimizi təklif edirik.\n– Lizinqə götürmənin əsas şərtləri nədir və sənədləşmə təqribən nə qədər vaxt çəkir?\n– Göstərdiyimiz xidmət maliyyə lizinqidir və bu məhsulun özünəməxsus lizinq obyektinin likvidliyi, kredit, əməliyyat və s. kimi riskləri vardır. Həm müştəriyə operativ və rahat xidmət göstərilməsi, həm də bu risklərin mükəmməl təhlil edilərək idarə edilə bilən səviyyədə saxlanması çox vacibdir. Bu baxımdan müştəriyə fərdi yanaşma prinsipinə sadiq qalaraq ilkin ödəniş, ayrılan maliyyənin illik faiz dərəcəsi, lizinq müddəti, lizinq ödəniş planı kimi şərtlər müəyyən olunur və risk amili nəzərə alınaraq müştəriyə maksimal əlverişli təklif verilir. Adətən müştərinin müraciətindən sonra 3 iş günü ərzində biz əməliyyatı həyata keçirməyə çalışırıq. Bu müddət daha qısa ola bilər, lakin bəzi hallarda maliyyə təhlili aparmaq üçün müştərilərin mühasibat-uçot sənədlərinin şəffaf və düzgün olmaması, lizinq obyektinin dövlət qeydiyyatı və ümumilikdə lizinq əməliyyatının özünəməxsus proseduru (sığorta, bank köçürmələri, lizinq obyektinin satıcısı ilə razılaşma, qarantiya və servis şərtləri və s.) ilə əlaqədar əlavə vaxt tələb olunur ki, bu da lizinq əməliyyatını daha qısa müddətdə həyata keçirməyə müəyyən maneələr yaradır.\n– Müştəriləriniz arasında sahibkarlıq subyektlərinin hansı kateqoriyası daha geniş təmsil olunur?\n– Yuxarıda qeyd etdiyim kimi, biz fəaliyyətimizin ilk illərindən qeyri-neft sektorunda çalışan KOS müştərilərin maliyyələşməsində maraqlı olmuşuq və bu işimizi hazırda uğurla davam etdiririk. Bu baxımdan malik olduğumuz lizinq portfelinin strukturuna baxsaq tibb, kənd təsərrüfatı, istehsalat, emal, xidmət, tikinti - əsasən dövlət infrastruktur layihələri, yük daşımaçılığı və s. kimi rəqabətə davamlı iqtisadi sahələr üzrə müştərilərin əksəriyyət təşkil etdiyini görə bilərik.\n– Azərbaycanda lizinqin inkişaf tendensiyasını necə qiymətləndirirsiniz?\n– Bu gün qeyri-neft sektorunun inkişafı Azərbaycan iqtisadiyyatı üçün ən vacib məsələdir. Hazırda dünyada baş verən iqtisadi prosesler, xüsusən neftin qiymətinin düşməsi, milli valyutamızın digər əsas valyutalara nisbətən ucuzlaşması bir daha qeyri-neft sektorunun, xüsusən iqtisadiyyatın əsasını təşkil edən kiçik və orta sahibkarlığın inkişafının nə qədər zəruri olduğunu bir daha göstərdi. Hesab edirəm ki, ölkəmizin yüksək potensialından istifadə edərək bu sahənin inkişafına daha çox diqqət ayırmaq lazımdır. Rəqabətli biznes mühiti yaradaraq qeyri-neft məhsulları üzrə ixracı artırmaq və idxal məhsullarının yerli məhsullarla əvəz edilməsinə nail olmaqla ölkənin tədiyyə balansına təzyiqləri əhəmiyyətli dərəcədə azaltmaq mümkündür. Azərbaycanın xammal, əlverişli iqlim, əmək ənənəsi və təcrübəli kadr potensialından yararlanaraq, xüsusən ərzaq və kənd təsərrüfatı məhsullarının yerli istehsalını yüksəldərək, idxaldan asılılığı kifayət qədər azalda bilərik. Lakin keyfiyyətli məhsulun istehsalı üçün KOS müştərilərinin ən böyük çətinliyi maliyyə resurslarına rahat çıxışın arzuolunan səviyyədə olmamasıdır. Keyfiyyətli məhsulun və xidmətin yaradılmasında müasir texnologiyanın tətbiqinin vacib olduğunu nəzərə alsaq, lizinq sahəsinin imkanlarının ölkəmizdə nə qədər geniş miqyasa malik olduğu göz qabağındadır.\n– Bu sahədə inkişafın daha da sürətləndirilməsi üçün nə təklif edərdiniz?\n– Təklif edərdim ki, lizinq şirkətlərinə maliyyə vəsaitləri ayrılsın, dövlətin KOS müştərilərinin inkişafına ayırdığı maliyyə resurslarının istifadəsində lizinq şirkətləri də iştirak etsin. Bu gün lizinq şirkətlərinin ən böyük problemlərdən biri maliyyə vəsaitinin cəlb edilməsidir. Düzdür, ötən 5 ildə biz bu sahədə müəyyən nailiyyətlər əldə etmişik, xarici bankdan 5 milyon ABŞ dolları, yerli bank və sığorta şirkətlərindən 4 milyon manata yaxın vəsait cəlb olunub. Beynəlxalq Maliyyə Korporasiyasından 3 milyon ABŞ dolları həcmində vəsaitin cəlb olunması ilə bağlı razılıq əldə edilib. Xarici səhmdar bankımız bu günə qədər 2 milyon ABŞ dolları həcmində kapital qoyuluşu həyata keçirib və bu yaxınlarda əlavə 2.5 milyon ABŞ dolları kapital qoyuluşu barədə qərar verib. Bütün bu vəsaitlərin demək olar ki, hamısı KOS müştərilərinin maliyyələşməsinə sərf edilib. Lakin bazarın təhlili göstərir ki, KOS müştərilərin ehtiyaclarını qarşılamaq üçün daha çox vəsaitə ehtiyac duyulur.\nƏgər dövlət tərəfindən maliyyə dəstəyi verilərsə, vergi sistemində güzəştlər, xüsusən ödənilmiş ƏDV-ni əvəzləşdirmək imkanı, gömrük rəsmiləşməsində ölkəyə gətirilən lizinq obyektlərinin idxal vergisindən (rüsumundan) azad edilməsi və ya güzəştlərin tətbiqi, həmçinin lizinq obyektinin elektron və rahat qaydada qeydiyyatı ilə bağı imkanlar yaradılarsa, lizinq fəaliyyəti qısa müddətdə çox sürətlə inkişaf edər. Bu da öz növbəsində KOS müştərilərinin lizinq xidmətinə çıxışını asanlaşdırar və nəticədə ölkəmizdə sağlam, rəqabətli KOS müştərilərin yaranmasına şərait yaradan əsas amillərdən biridir.\n© 2010 mcbleasing.az - Project by SIICT.net


Qadınlar.Biz'lilərin başına gələn gülməli və maraqlı hadisələr - inci (22) » Qadınla.Com - Qadınlar Birİncidir!\nSalam qizlar necəsiz? Az fikirləşdim çox fikirləşdim birdən ağlıma bir fikir gəldi başınıza gələn ən gülməli və ən maraqlı hadisələrin yazsın userlər. Gəlin inci userin başına gələnləri birlikdə oxuyaq:\nNisanlimla seherde gezirdik gozime doner deydi dedim isteyirdim al bu da aldi sendene bu da biberli imis ikimizde yandiq agzimizi ele boyuk acib nefes alirdiq ki goren ele bilerdi ayiyiq suyu tapib alana qedrr o dunyani gordik. Esslunde cox olub ama yadima dusen bunlar oldu oxudugunuz ucun twk loading... 20


Orucun insan orqanizminə təsiri və Ramazanda düzgün qidalanma » Absheronxeber.az | İnformasiya agentliyi\n31-05-2019, 23:33 Oxunub: 195\nOrucun insan orqanizminə təsiri və Ramazanda düzgün qidalanma\nRayon Mərkəzi Xəstəxanasının təşkilatçılığı ilə Xırdalan Məscidində “ Orucun insan orqanizminə təsiri və Ramazanda düzgün qidalanma ” mövzusunda marifləndirici tədbir keçirilib.\nMarifləndirici tədbirdə çıxış edənlərdən həkim infeksionist Əminə İsmixanova, sahə həkimi-terapevt Sevic Qaragözova və həkim-laborant Şəfa Süleymanova bildiriblər ki, Ramazan ayının yay fəslinə təsadüf etməsi, orucun təxminən 17 saata yaxın olması aclıq və susuzluğu daha çox hiss etdirmiş olur. Oruc tutanların özlərini daha gümrah hiss etmələri üçün iftar süfrələrininin dəyərli qidalarla zəngin olması vacibdir. Ramazan ayında yeterli və keyfiyyətli qidalanmaq zəruridir. Təbii ki, bunun üçün düzgün qidalanmaq şərtdir. Ramazan ayında da orqanizmin ehtiyacı olan vitamin, mineral, karbohidrat, protein və yağları yetərli miqdarda alınmalıdır. Orucu ilıq su ilə açmaq lazımdır. İlıq su ilə mədə yumşalmalıdır ki, qidanı qəbul etməyə hazır olsun. Birbaşa quru qidanın qəbulu həzm problemləri yarada bilər. Təbii ki, əvvəlcə ən yüngül qidaların, yəni meyvə-tərəvəzin qəbulu daha yaxşı olar.\nQeyd edilib ki, oruc tutmaq nəticəsində bağırsağın selikli qişasındakı bəzi köhnə hüceyrələr məhv olur, yenilər yaranır. Selikli qişa təzələndiyi üçün həzm prosesi də yaxşılaşır. Oruc qanyaradıcı orqanlara da müsbət təsir edir. Belə ki, bu orqanlar gün ərzində normadan artıq qida qəbul edəndə yüklənir, ona görə də funksiyaları pozulur. Ancaq bədən az qida qəbul edəndə qanyaradıcı orqanlar da öz fəaliyyətini təzələyir. Orucluğun bir ay davam etməsində də qanunauyğunluq var. Rəsmi təbabətdə, xüsusilə, mədə-bağırsaq xəstəliklərində pəhriz 24-28 gün təyin olunur.\nMəlumat velib ki, oruc dalaq, ürək, qan-damar sisteminin yeniləşməsinə, ifrazat sisteminə də müsbət təsir göstərir. İfrazatla bağlı əsas orqan olan böyrəklər çox qida qəbul edərkən yüklənir və "yorulur". Oruc tutmaq nəticəsində böyrəklər dincəlir və norma fəaliyyətini bərpa edir. Oruc tutmaq maddələr mübadiləsi zamanı orqanizmdə toplanmış zərərli maddələrin bədəndən asanlıqla çıxmasına şərait yaradır; nəticədə orqanizm tullantılardan və toksik maddələrdən təmizlənir.


KOÇARYANIN SARKİSYANLA “SİYASİ OLMAYAN” GÖRÜŞÜ:sabiq prezidentlər Paşinyana qarşı birləşirlər? - TƏHLİL » Ovqat.com\nLakin Serj Sarkisyanın ofisinin söhbət mövzuları arasında, mahiyyətcə, siyasətin olmamasını göstərməsini diqqətçəkən fakt adlandırmaq olar. Bu “yalançı göstəriş” kimin üçündür? Bu, hədəflər arasında siyasətin olmadığını pərdələməkdir, yoxsa onun real təsbitidir? Əgər söhbət pərdələməkdən gedirsə, II və III prezident öz siyasi hədəflərinin uyğunlaşdırılmasının mümkünlüyünü kimdən gizlədirlər? Özününkülərdən? Çətin ki… Cəmiyyətdən? Bu da mənasızdır, çünki bütün bunlardan asılı olmayaraq, cəmiyyətdə onların bir yerdə olması haqında olan qavrayış çoxdan üstünlük təşkil edir. Bunun ədalətli olub-olmaması başqa məsələdir.\nLakin cəmiyyətin əksər hissəsi Serj Sarkisyanla Robert Koçaryanın vahid siyasi məqsədlər dairəsində olduğunu qəbul edir. Bu səbəblə, sabiq prezidentlərin yaydıqları informasiyadan asılı olmayaraq, belə qavrayış – rəy, ən azı, yaxın gələcəkdə üstünlük təşkil etməyə davam edəcək. Və onlar bunu bilirlər.\nAna səhifəyə qayıt Baxış: 2 607 Tarix: 30-06-2020, 19:44\nRober Koçaryan ölkədən getmək istəyir –Vəkil şübhəli məqamlar olduğunu deyir


“Alo İnterAz” xəbər xətti istifadəyə verilir\n070 5555 313 “WhatsApp” nömrəsinə şahidi olduğunuz, xəbər məzmunu daşıdığını düşündüyünüz hadisələrin foto və videolarını göndərməklə doğru və sürətli xəbər verməkdə bizə yardımçı ola bilərsiniz\nBakı, Nazilə Xaqani, İnteraz - 04 Iyun 2016, 16:46\nİnterAz televiziyası “Alo İnterAz” “WhatsApp” xəbər xətti qurub.\nXəbər hər yerdədir düşüncəsi ilə yola çıxan İnterAz televiziyası xəbərlərin daha tez çatdırılması üçün “WhatsApp” xəbər xətti qurub. 070 5555 313 “WhatsApp” nömrəsinə şahidi olduğunuz, xəbər məzmunu daşıdığını düşündüyünüz hadisələrin foto və videolarını göndərməklə doğru və sürətli xəbər verməkdə bizə yardımçı ola bilərsiniz.\nSizin 070 5555 313 WhatsApp xəbər xəttinə göndərəcəyiniz məlumatlar redaktorlar tərəfindən araşdırılacaq və araşdırmanın sonunda xəbər məzmunu daşıyan məlumatlar interaztv.com saytında yayımlanacaq və İnterAz televiziyasının efirində nümayiş olunacaq.\nMəlum olduğu kimi, mobil cihazlara yüklənən tətbiqlərdən ilk sırada olan “WhatsApp”ın 1 milyarddan çox aktiv istifadəçisi var. “WhatsApp” sizə internet vasitəsi ilə mesajlaşma, video və şəkil göndərmək kimi bir çox xüsusiyyət təqdim edir.\nMəhəmməd Əmin Rəsulzadənin barelyefi oğurlanıb


ABŞ Prezidentinin milli təhlükəsizlik üzrə müşaviri Con Boltonun istefaya göndərilməsi dünyanın siyasi gündəmini zəbt edib. İstefanın səbəblərini açıqlayan ABŞ Prezidenti Donald Tramp özünün "Twitter" səhifəsində yazıb ki, Con Boltona Ağ Evdə xidmətlərinə artıq ehtiyac qalmadığını söyləyib: "Con Boltona Ağ Evdə xidmətlərinə artıq ehtiyac qalmadığını söylədim. Onun təkliflərinin əksəriyyəti ilə heç razılaşmırdım. Bu səbəbdən Con Boltonun istefa verməsini istədim, o da ərizəsini təqdim etdi". D.Tramp yeni milli təhlükəsizlik üzrə müşavirinin adını gələn həftə elan edəcəyini də vurğulayıb.\nC. Bolton ABŞ Prezidentinin milli təhlükəsizlik üzrə müşaviri vəzifəsinə 2018-ci ilin aprelində gətirilib. D.Tramp isə 2017-ci ilin yanvarında prezident vəzifəsinin icrasına başlayandan indiyədək artıq milli təhlükəsizlik üzrə dörd müşavirlə işləyib.\nTramp və Bolton arasında geostrateji məsələlərdə ciddi fikir ayrılığının mövcudluğu sirr deyildi. Bolton daha sərt diplomatiya tərəfdarı idi. Onun təkidi ilə yürüdülən sərt diplomatiya isə son zamanlar Vaşinqton üçün problemlər yaratmağa başlamışdı. “Ağ ev"in “qırğısı”nın Əfqanıstan, İran, Çin, Şimali Koreya, Venesuela məsələlərində irəli sürdüyü sərt təkliflər bu ölkələrlə problemləri həll etməyə nəinki yardım etdi, əksinə,\nC. Bolton tutduğu postlardan daha çox ideoloji baxışları ilə diqqəti cəlb edib. ABŞ diplomatiyasını “birqütblü dünya” xətti üzrə inkişaf etdirən Bolton “Çin protokolu”, “Roma protokolu”, İran və Şimali Koreyaya qarşı sərt xətt müəllifi kimi tanınır.\nBoltonun doktrinasında Türkiyəyə qarşı sərt xətt də özünü qabarıq göstərirdi. C. Boltonun Ankaraya ünvanlanmış "kürdləri qətl etməyin"çağırışı Ankaranın Suriyada YPG/PYD əleyhinə hərbi əməliyyatları dayandırmaq tələbi idi. Bolton açıq etiraf edirdi ki, Vaşinqton Türkiyənin Yaxın Şərqdəki müstəqil siyasətindən narazıdır. Bolton onu da vurğulayırdı ki, Ankaranın Moskva ilə münasibətlərini normallaşdırmaq istəyi Birləşmiş Ştatların maraqlarına cavab vermir. O bildirirdi ki, Vaşinqton nə tələb etsə, Türkiyə ona əməl etməyə məhkumdur.\nVaşinqton Bolton vasitəsilə belə bir suala cavab axtarırdı - ABŞ Suriyanın şimalından çəkilərsə, Ankara hansı addımları ata bilər? Bolton Türkiyəni Suriyada müstəqil davranışdan çəkinməyə səsləyirdi. O, Türkiyənin müstəqil diplomatiyasına cavab olaraq, “Müstəqil Kürdüstan” ideyası ilə Ankaranı əzə biləcəyini düşünürdü.\nBolton həm də “İŞİD problemi”ni ortaya atan başlıca ideoloqlardan biridir. Sabiq müşavir anlayırdı ki, "əl-Qaidə" Əfqanıstanı nəzarətə götürmək, İŞİD İraqı təsir dairəsinə almaq üçün lazımdır. YPG/PYD-ni şişirtməklə isə Bolton Türkiyə və İranın hədəfə alacağını zənn edirdi.\nC. Boltonun Cənubi Qafqaz siyasətinə baxışı da sərt idi. Müşavirliyi dönəmində o tələb edirdi ki, Ermənistan İranla sərhədlərini bağlamalıdır. “Mehri dəhlizi”nə nəzarəti özündə saxlamaqla İrəvanın Qarabağdan imtina etməsi də onun tezislərindən idi. Bolton bəyan edirdi ki, İranın bölünməsi Azərbaycan və Türkiyənin regionda güclü mövqelərə sahib olması üçün vacibdir, odur ki, ermənilər Rusiyanın təsiri altından çıxıb, Türkiyənin təsirinə adaptasiya olmalıdırlar. Bolton Trampdan tələb edirdi ki, Ermənistanda ictimai fikrin dəyişdirilməsi üçün Paşinyan dəstəklənməli və Moskvanın nəzarətində olan “Qarabağ klanı” məğlub edilməlidir. Bolton Gürcüstanın NATO-ya daxil olmasının ön planda dayandığını və Vaşinqtonun bu prosesə dəstək verməli olduğunu da bildirirdi.\nİndi belə bir sual aktialdır - Con Boltonu postunda kim əvəz edəcək? Bu məsələ ilə bağlı iki namizədin adı daha çox hallanır. Milli təhlükəsizlik müşaviri postunu ABŞ Dövlət departamentinin Şimali Koreyadakı xüsusi nümayəndəsi, "Ford Motor Company"nin icraçı direktoru Stiv Biqun tuta bilər. Biqun “kiçik Buş” Administrasiyasında çalışıb və təhlükəsizlik məsələlərinə cavabdeh olub. O, həmçinin, "Ford" şirkətinin əsas təmsilçilərindən biri kimi tanınır.\nC. Boltonun istefasından sonra boş qalan milli təhlükəsizlik müşaviri vəzifəsini Çarlz Kuperman müvəqqəti olaraq icra etməyə başlayıb. Ç. Kuperman da Reyqan Administrasiyasında bir sıra postlar tutub və artıq 40 ilə yaxındır, milli təhlükəsizlik məsələləri ilə məşğul olur. Ç. Kuperman daha çox C. Boltonun kadrı kimi tanınır.\nÇ. Kuperman “aerokosmik silahlara nəzarət” sahəsinə cavabdeh olub. Lakin nəzərə alsaq ki, “qırğıları” mülayim xətt tərəfdarları əvəz edir, onun bu postda qalacağı ehtimalı azdır. Donald Tramp yalnız öz xarici siyasət sahəsinə cavabdeh olan müşavirini dəyişmir, eyni zamanda ölkə diplomatiyasında ciddi korrektlər etməyə çalışır. Bunun üçün Tramp “qırğı”ların sonunu yaxınlaşdırır. Yeni mərhələdə problemləri “əzələ nümayişi” ilə deyil, “zəka ilə” həll etməyə çalışan ABŞ liderinin daha hansı addımlar atacağını söyləmək çətindir.\nTƏHLİL" data-description="gallery" alt="Boltonun istefası: ABŞ sərt siyasi xətdən imtina edir? - TƏHLİL"> TƏHLİL" data-description="gallery" alt="Boltonun istefası: ABŞ sərt siyasi xətdən imtina edir? - TƏHLİL">